**Programul Regional Sud-Muntenia 2021-2027**

**Ghidul Solicitantului**

**PROMOVAREA EFICIENȚEI ENERGETICE ȘI REDUCEREA EMISIILOR DE GAZE CU EFECT DE SERĂ PRIN INVESTIȚII ÎN CLĂDIRI PUBLICE**

Februarie 2023

**CUPRINS**

[**1.PREAMBUL, ABREVIERI ȘI GLOSAR** 4](#_Toc126652064)

[**1.1.** **Preambul** 4](#_Toc126652065)

[1.2. Abrevieri 4](#_Toc126652066)

[**1.3.** **Glosar** 5](#_Toc126652067)

[**2.** **INFORMAȚII GENERALE** 7](#_Toc126652068)

[**2.1.** **Informații generale Program** 7](#_Toc126652069)

[**2.2.** **Obiectivul de politică, Prioritatea, Obiectivul specific** 10](#_Toc126652070)

[**2.3.** **Reglementări europne și naționale, documente programatice** 10](#_Toc126652071)

[**2.4.** **Acțiuni sprijinite în cadrul apelului** 11](#_Toc126652072)

[**2.5.** **Indicatori** 13](#_Toc126652073)

[2.5.1. Indicatori prestabiliți Programului 14](#_Toc126652074)

[2.5.2. Indicatori suplimentari specifici Apelului de Proiecte 14](#_Toc126652075)

[**2.6.** **Rezultatele așteptate** 14](#_Toc126652076)

[**3. INFORMAȚII DESPRE APELUL DE PROIECTE** 14](#_Toc126652077)

[**3.1.** **Tipul de apel de proiecte** 14](#_Toc126652078)

[**3.2.** **Perioada de depunere a proiectelor** 15](#_Toc126652079)

[3.2.1. Data și ora lansării apelului de proiecte 15](#_Toc126652080)

[3.2.2. Data și ora începere depunere de proiecte 15](#_Toc126652081)

[3.2.3. Data și ora închiderii apelului de proiecte 15](#_Toc126652082)

[**3.3.** **Modalitatea de depunere a proiectelor** 15](#_Toc126652083)

[**3.4.** **Valoarea minimă și maximă eligibilă/nerambursabilă a unui proiect** 16](#_Toc126652084)

[3.4.1. Valoarea minimă eligibilă/nerambursabilă a unui proiect 16](#_Toc126652085)

[3.4.2. Valoarea maximă eligibilă/nerambursabilă a unui proiect 16](#_Toc126652086)

[**3.5.** **Cuantumul cofinanțării acordate** 17](#_Toc126652087)

[**3.6.** **Alocarea apelului de proiecte** 17](#_Toc126652088)

[**3.7.** **Solicitanți eligibili** 17](#_Toc126652089)

[**3.8.** **Aplicarea regulilor privind ajutorul de stat** 18](#_Toc126652090)

[**3.9.** **Teme orizontale** 18](#_Toc126652091)

[**4.** **CRITERII DE ELIGIBILITATE** 18](#_Toc126652092)

[4.1. Eligibilitatea solicitanților 18](#_Toc126652093)

[4.2. Eligibilitatea proiectului și a activităților 19](#_Toc126652094)

[4.2.1. Criteriile generale aplicabile prezentului apel de proiecte cu privire la eligibilitatea proiectului și a activităților 19](#_Toc126652095)

[4.2.2. Criteriile specifice de evaluare tehnică și financiară aplicabile prezentului apel de proiecte cu privire la eligibilitatea proiectului și a activităților 21](#_Toc126652096)

[**4.3.** **Eligibilitatea cheltuielilor** 25](#_Toc126652097)

[4.3.1. Baza legală pentru stabilirea eligibilității cheltuielilor 25](#_Toc126652098)

[**5.** **COMPLETAREA CERERILOR DE FINANȚARE** 32](#_Toc126652099)

[**5.1.** **Completarea formularului cererii** 32](#_Toc126652100)

[5.1.1. Limba utilizată în completarea cererii de finanțare 32](#_Toc126652101)

[5.1.2. Completarea și justificarea bugetului cererii de finanțare 33](#_Toc126652102)

[**5.2.** **Anexele obligatorii la depunerea cererii** 33](#_Toc126652103)

[**5.3.** **Anexele obligatorii la momentul contractării** 37](#_Toc126652104)

[**6.** **PROCESUL DE EVALUARE, SELECȚIE ȘI CONTRACTARE A PROIECTELOR** 40](#_Toc126652105)

[**6.1.** **Conformitate administrativă** 40](#_Toc126652106)

[**6.2.** **Evaluarea tehnică și financiară** 41](#_Toc126652107)

[**6.3.** **Renunțarea la cererea de finanțare** 42](#_Toc126652108)

[**6.4.** **Contestații** 42](#_Toc126652109)

[**6.5.** **Contractarea proiectelor** 43](#_Toc126652110)

[6.5.1. Stabilirea planului de monitorizare al proiectului 43](#_Toc126652111)

[6.5.2. Semnarea contractului de finanțare 44](#_Toc126652112)

[6.5.3. Principalele prevederi ale contractelor de finanțare 44](#_Toc126652113)

[6.5.4. Verificarea proiectului tehnic după semnarea contractului de finanțare 45](#_Toc126652114)

[6.5.5. Vizita pe teren 45](#_Toc126652115)

[**7.1.** **Aspectele care pot face obiectul modificărilor prevederilor ghidului solicitantului** 45](#_Toc126652116)

[**7.2.** **Condiții privind aplicarea modificărilor pentru cererile de finanțare aflate în procesul de selecție** 46](#_Toc126652117)

## **1.PREAMBUL, ABREVIERI ȘI GLOSAR**

## **1.1. Preambul**

|  |
| --- |
| Acest document se aplică apelului de proiecte cu numărul PR SM/ID/B/2/b(i)/clădiri publice, Prioritatea 2, Obiectivul Specific RSO 2.1- Promovarea eficienței energetice și reducerea emisiilor de gaze cu efect de seră, în cadrul Programului Regional Sud Muntena 2021-2027.  Apelul de proiecte se lansează prin aplicația electronică MySMIS.  Vă recomandăm ca, înainte de a începe completarea cererii de finanțare, să vă asiguraţi că aţi parcurs toate informaţiile din prezentul document şi să vă asigurați că aţi înţeles toate aspectele legate de specificul intervențiilor Priorității 2 – O regiune cu orașe prietenoase cu mediul.  Vă recomandăm să consultaţi periodic pagina de internet [2021-2027.adrmuntenia.ro](http://www.2021-2027.adrmuntenia.ro) pentru a urmări eventualele modificări ale condiţiilor prezentului ghid, precum și alte comunicări/ clarificări pentru accesarea fondurilor în cadrul Programului Regional Sud Muntenia 2021-2027.  În cadrul ADR Sud Muntenia funcţionează un serviciu de helpdesk, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare. |

## **1.2. Abrevieri**

|  |
| --- |
| AM PRSM – Autoritatea de Management pentru Programul Regional Sud-Muntenia  PRSM – Programul Regional Sud-Muntenia  DNSH – principiul „Do No Significant Harm” (a nu prejudicia semnificativ).  SIDU – Strategie Integrată de Dezvoltare Durabilă Urbană  SIDJ – Strategie Integrată de Dezvoltare Durabilă Județeană  GES - Gaze cu Efect de Seră  OCPI - Oficiul de Cadastru și Publicitate Imobiliară  OS - Obiectiv specific  PDR - Planul de Dezvoltare Regională  P - Priorități (de investiție)  PAED -Plan de acțiune pentru energie durabilă  PAASC - Plan de Acțiune pentru Adaptarea la Schimbările Climatice  PNIESC - Planul National Integrat de Energie și Schimbări Climatice 2021-2030  PODD – Programul Operațional Dezvoltare Durabilă |

## **1.3. Glosar**

|  |
| --- |
| * *Activitate de bază în cadrul unui proiect* – activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare al proiectului și care trebuie să respecte următoarele condiții cumulative:   a.1) are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor acesteia;  a.2) se regăsește în cererea de finanțare sub forma activităților eligibile obligatorii specificate în Ghidul Solicitantului;  a.3) nu face parte din activitățile conexe, așa cum sunt acestea definite în Ghidul Solicitantului;  a.4) bugetul estimat alocat activității sau pachetului de activități reprezintă minim 50% din bugetul eligibil al proiectului;   * *Apel de proiecte* - invitație publică adresată de către autoritatea de management/organismul intermediar, după caz, categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului; * *Calendar de apeluri de proiecte* – calendarul lansării apelurilor de proiecte planificate de autoritatea de management pe durata unui an calendaristic, care, pe lângă informațiile minime prevăzute la art. 49 alin (2) din Regulamentul (UE) 2021/1060, cu modificările și completările ulterioare, include perioadele estimate pentru evaluare și contractare în vederea asigurării predictibilității accesului la fondurile externe nerambursabile; * *Cerere de finanțare* – document standardizat, disponibil în sistemul informatic mysmis2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect; în acest scop, în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/SMIS2021+; * *Dată* *lansare apel de proiecte* – data de la care solicitanții pot depune cereri de finanțare în cadrul apelului de proiecte deschis în sistemul informatic mysmis2021/SMIS2021+ de către autoritatea de management/organismul intermediar, după caz; * Costurile directe - acele cheltuieli eligibile care sunt direct legate de punerea în aplicare a investiției sau a proiectului și pentru care poate fi demonstrată legătura directă cu respectiva investiție sau proiect individual. * Costurile indirecte - toate acele cheltuieli care nu se încadrează în categoria costurilor directe. * *Declarație unică a solicitantului/partenerului/liderului de parteneriat* – declarație pe propria răspundere a solicitantului, sub incidența prevederilor din dreptul penal și civil, în special cele care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul va fi admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării; * *Ghidul Solicitantului* - documentul asimilat celui prevăzut la art. 73 alin. (3) din Regulamentul (UE) 2021/1060, cu modificările și completările ulterioare, emis de autoritatea de management care stabilește condițiile acordării sprijinului financiar în cadrul unui apel de proiecte; * *Indicatori de etapă* - repere cantitative sau calitative față de care este apreciat progresul implementării unui proiect; în funcție de natura proiectelor, indicatorii de etapă pot reprezenta și stadii sau valori intermediare ale indicatorilor de realizare; * *Plan de monitorizare a proiectului* – plan inclus în contractul de finanțare/decizia de finnațare, după caz, prin care se stabilesc indicatorii de etapă care se vor monitoriza de către autoritatea de management/organismul intermediar, după caz, pe parcursul implementării proiectului, precum țintele finale asumate pentru indicatorii de realizare și de rezultat care vor fi atinse în urma implementării proiectului; utilizarea acestui plan are ca finalitate consolidarea, simplificarea și eficientizarea procesului de monitorizare a proiectelor de către autoritățile de management/organismele intermediare, după caz; * *Prag de calitate* – prag minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile; pragul de calitate este stabilit ca punctaj minim care trebuie obținut în urma evaluării tehnice și financiare sau este stabilit conform altor mecanisme prevăzute în metodologia de evaluare și selecție aprobată de Comitetul de monitorizare care nu presupun acordarea de punctaje; * *Prag de excelență* – etichetă de calitate conferită în urma evaluării tehnice și financiare, superioară pragului de calitate, de la care un proiect este selectat direct pentru etapa de contractare; * *Proiect* – ansamblu de activități și acțiuni care sunt cuprinse într-o cerere de finanțare depusă în cadrul unui apel de proiecte și care este supusă procedurilor de evaluare, selecție și contractare sau pentru care se încheie un contract de finanțare/se emite decizie de finanțare, după caz;   *Solicitant* - persoana juridică de drept public ori privat responsabilă cu inițierea unui proiect, respectiv care a depus o cerere de finanțare în sistemul informatic mysmis2021/SMIS2021+ în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada 2021-2027. |

## **2. INFORMAȚII GENERALE**

## **2.1. Informații generale Program**

|  |
| --- |
| Programul Regional Sud-Muntenia 2021-2027 implementează viziunea strategică pentru o dezvoltare durabilă și echilibrată a regiunii, completând prioritățile și acțiunile pentru dezvoltarea acesteia din Programul de Dezvoltare Regională 2021-2027, RIS3 2021 - 2027 și Strategia Integrată de Dezvoltare Teritorială Sud-Muntenia.  În pofida creșterii economice înregistrate în 2014-2018, regiunea Sud-Muntenia se încadrează în categoria regiunilor mai puțin dezvoltate, în conformitate cu clasificarea UE, cu un PIB/loc. (PSC) de 51% din media UE 27.  RSM deține un patrimoniu important de clădiri publice clasate drept monumente istorice, a căror reabilitare termică este necesar să includă și activități de renovare pentru consolidarea acestora, pentru prevenirea riscului în caz de cutremur. Acest tip de clădiri nu au fost eligibile a fi finanțate în perioada anterioară de programare.  RSO 2.1 al PRSM sprjină finanțarea lucrărilor de eficientizare energetică a clădirilor catalogate în strategie de tip:  -A. Clădiri rezidențiale, cu mai multe apartamente, existente;  -B. Clădiri unifamiliale (individuale) existente;  -C. Clădiri sociale, de sănătate și ale instituțiilor de învățământ;  -D. Clădiri de birouri (sedii administrative aparținind autorităților si institutiilor publice locale.  Pentru a atinge o clasă energetică A, pentru tipurile de clădiri menționate, având în vedere principiul „*Eficiența energetică înainte de toate*”, respectând recomandările din *Valul Renovării,* se vor finanța atât pachetul mediu de renovare –P2-renovare aprofundată, pentru a se evita realizarea de lucrări care vor trebui refăcute ulterior sau înlocuite pentru a răspunde cerințelor viitoare NZEB, și cu o utilizare minimă a soluțiilor de energie din surse regenerabile, cât și pachetul maximal de renovare - Pachetul P3-standard de renovare aprofundată sau NZEB, inclusiv toate opțiunile privind energia din surse regenerabile, cum ar fi panouri fotovoltaice pe acoperiș, prepararea apei calde menajere cu ajutorul energiei solare sau pompe de căldură geotermale. |

## **2.2. Obiectivul de politică, Prioritatea, Obiectivul specific**

## 

|  |
| --- |
| Obiectivul de Politică 2 – O Europă mai verde, rezilientă, cu emisii de carbon care trece la o economie cu zero emisii de carbon, prin promovarea tranziției către o energie curate și echitabilă, a investițiilor verzi și albastre, a economiei circulare, a atenuării schimburilor climatice și adaptării la acestea, a prevenirii și gesionării riscurilor și a mobilității urbane sustenabile  Prioritatea 2 - O regiune cu orașe prietenoase cu mediu  Obiectivul Specific RSO 2.1 - Promovarea eficienței energetice și reducerea emisiilor de gaze cu efect de seră |

## **2.3. Reglementări europene și naționale, documente programatice**

|  |
| --- |
| • Regulamentul (UE) nr. nr. 2021/1060 al Parlamentului European și al Consiliului.  • Regulamentul (UE) nr. 2021/1058 al Parlamentului European și al Consiliului.  • Regulamentul (UE) nr. 2020/2093 al Consiliului de stabilire a cadrului financiar pentru perioada 2021 -2027.  • Regulamentul (UE) nr. 2018/1046 al al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012  • Decizia CE pentru aprobarea Programului Regional Sud-Muntenia pentru perioada de programare 2021-2027  • Carta Drepturilor Fundamentale a Uniunii Europene.  • Ordonanța de urgență nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.  • Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021—2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.  • Hotărârea Guvernului nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.  • Ordonanța de urgență nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora  • Ordonanța de urgență nr. 97/2022 - pentru modificarea și completarea Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora.  • Ordonanța de urgență nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România.  • Ordonanța de urgență nr. 88/2022 pentru modificarea și completarea unor acte normative în vederea gestionării fondurilor europene nerambursabile destinate dezvoltării regionale  • Ordinul nr. 696/2021 pentru modificarea Ordinului ministrului lucrărilor publice, dezvoltării şi administraţiei nr. 4.423/2020 privind stabilirea structurii care asigură coordonarea operaţională a programelor operaţionale regionale pentru perioada de programare 2021-2027.  • Legea cadastrului şi a publicităţii imobiliare, Legea nr. 7/1996, actualizată.  • Legea nr. 50/1991, privind autorizarea executării lucrărilor de construcți, actualizată.  • Hotărârea Guvernului nr. 907/2016, privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, actualizată. |

## **2.4. Acțiuni sprijinite în cadrul apelului**

|  |
| --- |
| Pentru atingerea obiectivului specific al acestei priorități de investiție sunt avute în vedere realizarea următoarelor tipuri de investiții:   * Investiții în clădirile publice, inclusiv în clădiri clasate drept monumente istorice în vederea asigurării/îmbunătățirii eficienței energetice, inclusiv activități conexe (consolidarea în funcție de riscurile identificate, sistemele de prevenire a incendiilor, etc.) și măsuri pentru utilizarea surselor alternative de energie. * Întărirea capacității administrative a beneficiarilor în domeniul eficienței energetice, drept acțiune conexă.   Prin intermediul acestei operaţiuni vor fi sprijinite activități/acțiuni specifice realizării de investiții pentru creşterea eficienţei energetice a clădirilor publice, respectiv:  • îmbunătățirea izolației termice a anvelopei clădirii (pereți exteriori, ferestre, tâmplărie, planșeu peste ultimul nivel, planșeu peste subsol), a șarpantelor și învelitoarelor, inclusiv măsuri de consolidare a clădirii;  • introducerea, reabilitarea și modernizarea, după caz, a instalațiilor pentru prepararea, distribuția și utilizarea agentului termic pentru încălzire și a apei calde menajere, a sistemelor de ventilare și climatizare, a sistemelor de ventilare mecanică cu recuperarea căldurii, inclusiv sisteme de răcire pasivă, precum și achiziționarea și instalarea echipamentelor aferente și racordarea la sistemele de încălzire centralizată, după caz;  • utilizarea surselor regenerabile de energie, pentru asigurarea necesarului de energie a clădirii;  • implementarea sistemelor de management energetic având ca scop îmbunătățirea eficienței energetice și monitorizarea consumurilor de energie (ex. achiziționarea, instalarea, întreținerea și exploatarea sistemelor inteligente pentru gestionarea și monitorizarea oricărui tip de energie pentru asigurarea condiţiilor de confort interior);  • înlocuirea corpurilor de iluminat fluorescent și incandescent cu corpuri de iluminat cu eficiență energetică ridicată și durată mare de viață, cu respectarea normelor şi reglementărilor tehnice;  • orice alte activități care conduc la îndeplinirea realizării obiectivelor proiectului (înlocuirea/repararea/modernizarea lifturilor, înlocuirea circuitelor electrice, lucrări de demontare/montare a instalațiilor și echipamentelor montate, lucrări de reparații la fațade etc.). |

## **2.5. Indicatori**

### 2.5.1. Indicatori prestabiliți Programului

|  |
| --- |
| Indicator de realizare   * RCO19 -Clădiri publice cu o performanță energetică îmbunătățită - mp   Indicator de rezultat   * RCR26 - Consum anual de energie primară (din care: al locuințelor, clădirilor publice, întreprinderilor etc.) - MWh/an * RCR29 - Emisii de gaze cu efect de seră estimate - tone CO2 eq/an |

### 2.5.2. Indicatori suplimentari specifici Apelului de Proiecte

|  |
| --- |
| Nu se accepta identificarea și cuantificarea în cadrul cererii de finanțare a altor indicatori în afara celor menționați în cadrul secțiunii 2.5.1. |

## **2.6. Rezultatele așteptate**

|  |
| --- |
| Ȋn cadrul fiecărei cereri de finanțare se vor identifica și enumera rezultatele aşteptate în corelare cu activităţile propuse prin proiect.  Realizarea rezultatelor asumate este obligatorie în perioada de implementare. |

## **3. INFORMAȚII DESPRE APELUL DE PROIECTE**

## **3.1. Tipul de apel de proiecte**

|  |
| --- |
| Prin prezentul ghid se lansează apelul de proiecte de tip competitiv, cu depunere la termen, cu numărul PR SM/ID/2/2/2.1/clădiri publice.  Proiectele pot fi depuse doar în perioada menționată în cadrul secțiunii 3.2 a prezentului document.  Proiectele depuse ce parcurg etapele de evaluare si selectie, obținând pragul de calitate de **70 puncte** în urma evaluării tehnice și financiare, **vor putea fi contractate în ordinea depunerii cererii de finanțare.**  *O cerere de finanțare pentru un proiect, care este respins într-una din etapele procesului de evaluare, selectie si contractare, poate fi redepusă în cadrul prezentului apel de proiecte, cu respectarea perioadei de depunere, considerându-se proiect nou depus.* |

## **3.2. Perioada de depunere a proiectelor**

### 3.2.1. Data și ora lansării apelului de proiecte

|  |
| --- |
| Data și ora lansării cererii de proiecte: …………………….. |

### 3.2.2. Data și ora începere depunere de proiecte

|  |
| --- |
| Data și ora de începere a depunerii de proiecte: …………………. |

### 3.2.3. Data și ora închiderii apelului de proiecte

|  |
| --- |
| Data și ora de închidere a depunerii de proiecte: …………… |

## **3.3. Modalitatea de depunere a proiectelor**

|  |
| --- |
| În cadrul prezentului apel de proiecte, cererile de finanțare se vor depune prin aplicația electronică MySMIS, conform secțiunii 3.2 din prezentul ghid.  Data depunerii cererii de finanțare este considerată data transmiterii aplicației prin sistemul electronic MySMIS.  Cererile de finanțare depuse prin sistemul MySMIS, se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului/ liderului de parteneriat sau a persoanei împuternicite de către acesta, dacă este cazul. |

## **3.4. Valoarea minimă și maximă eligibilă/nerambursabilă a unui proiect**

## 

### 3.4.1. Valoarea minimă eligibilă/nerambursabilă a unui proiect

|  |
| --- |
| **Valoare minimă eligibilă: 100.000,00 euro**  Cursul de schimb InforEuro este cel valabil la data lansării apelului de proiecte, <http://ec.europa.eu/budget/contracts_grants/info_contracts/inforeuro/index_en.cfm> |

### 3.4.2. Valoarea maximă eligibilă/nerambursabilă a unui proiect

|  |
| --- |
| **Valoare maximă eligibilă: 5.000.000 Euro**  Cursul de schimb InforEuro este cel valabil la data lansării apelului de proiecte, <http://ec.europa.eu/budget/contracts_grants/info_contracts/inforeuro/index_en.cfm> |

## **3.5. Cuantumul cofinanțării acordate**

|  |
| --- |
| În cadrul apelului de proiecte PR SM/ID/2/2/2.1/clădiri publice, pentru întocmirea bugetului cererii de finanțare, se vor lua în calcul următoarele rate de cofinanțare:  Pentru autorități și instituții publice locale  FEDR: 85%  Buget de Stat: 13%  Beneficiar: 2%  Pentru autorități publice centrale  FEDR: 85%  Buget de Stat: 15% |

## **3.6. Alocarea apelului de proiecte**

|  |
| --- |
| Alocarea financiară pentru acest apel de proiecte este 58.823.529,56 euro (FEDR+BS), din care 50.000.000,00 euro FEDR și 8.823.529,56 euro de la Bugetul de Stat. |

## **3.7. Solicitanți eligibili**

|  |
| --- |
| Pentru acest apel de proiecte pot solicita finanțare:   * Autoritățile Publice Centrale: ministerele, alte organe de specialitate care se organizează în subordinea Guvernului ori a ministerelor, instituțiile publice din subordinea Guvernului ori a ministerelor, autorităţile administrative autonome, Instituția prefectului (OUG nr. 57/2019 privind Codul Administrativ, cu modificările și completările ulterioare). * Autoritățile și instituțiile publice locale - Unitățile Administrativ Teritoriale (UAT comună, oraș, județ), *definite conform Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare.* * Instituțiile publice și serviciile publice organizate ca instituții publice de interes local sau județean (finanțate din bugetul local), aflate în subordinea unităților administrativ teritoriale, *definite conform Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare, Legii nr. 273/2006 privind finanţele publice locale, cu modificările și completările ulterioare.* * Parteneriatele între entitățile de mai sus, în conformitate cu prevederile legale. |

## **3.8. Aplicarea regulilor privind ajutorul de stat**

|  |
| --- |
| NU ESTE CAZUL |

## **3.9. Teme orizontale**

|  |
| --- |
| Criteriile cu privire la teme orizontale ce vor fi luate în considerare pentru selectarea proiectelor se referă la respectarea principiilor privind egalitatea de șanse și nediscriminarea, respectiv realizarea unor adaptări suplimentare faţă de cerinţele minime legale.  De asemenea, se vor utiliza criteriile referitoare la contribuția proiectului la realizarea obiectivelor de mediu, cu respectarea principiului de „a nu prejudicia în mod semnificativ” (do no significant harm – DNSH), precum și calitatea documentației privind imunizarea la schimbările climatice. |

## **4. CRITERII DE ELIGIBILITATE**

## 4.1. Eligibilitatea solicitanților

|  |
| --- |
| Criteriile de eligibilitate trebuie respectate de către solicitant începând cu data depunerii cererii de finanţare, pe tot parcursul procesului de evaluare, selecție și contractare, precum și pe perioada de durabilitate a contractului de finanțare, în condițiile stipulate de acesta.  Forma de constituire a solicitantului:   * Autoritățile Publice Centrale: ministerele, alte organe de specialitate care se organizează în subordinea Guvernului ori a ministerelor, instituțiile publice din subordinea Guvernului ori a ministerelor, autorităţile administrative autonome, Instituția prefectului (OUG nr. 57/2019 privind Codul Administrativ, cu modificările și completările ulterioare). * Autoritățile și instituțiile publice locale - Unitățile Administrativ Teritoriale (UAT comună, oraș, județ), *definite conform Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare.* * Instituțiile publice și serviciile publice organizate ca instituții publice de interes local sau județean (finanțate din bugetul local), aflate în subordinea unităților administrativ teritoriale, *definite conform Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare, Legii nr. 273/2006 privind finanţele publice locale, cu modificările și completările ulterioare.* * Parteneriatele între entitățile de mai sus, în conformitate cu prevederile legale.   Solicitanții eligibili se încadrează într-una din următoarele situații:   * dețin (în proprietate publică sau administrare) și ocupă (își desfășoară activitatea) o clădire publică (inclusiv în cadrul parteneriatelor)   **sau**   * a. dețin (în proprietate publică sau administrare) o clădire publică care este ocupată (în care își desfășoară activitatea) de aceștia și/sau de alte entități publice din categoria autorităților publice centrale, autorităților și instituțiilor publice locale (descrise mai sus)/ * b. în cazul parteneriatelor, dețin (în proprietate publică sau administrare) o clădire publică care este ocupată (în care își desfășoară activitatea) de, cel puțin, unul dintre membrii parteneriatului și/sau de alte entități publice din categoria autorităților publice centrale, autorităților și instituțiilor publice locale (descrise mai sus).   În scopul constituirii parteneriatelor se încheie un Acord de parteneriat încheiat în scopul implementării proiectului – conform modelului orientativ din anexa prezentului ghid.  3.Drepturi asupra infrastructurii  Solicitanții eligibili trebuie să demonstreze, după caz:   1. dreptul de proprietate publică 2. dreptul de administrare a imobilului aflat în proprietate publică\*   *\*în conformitate cu prevederile Legii nr. 50/1991, republicată, cu modificările și completările ulterioare*   * În cazul proprietății, înscrierea dreptului de proprietate trebuie să fie definitivă.   Solicitanții eligibili se încadrează într-una din următoarele situații:   * dețin (în proprietate publică sau administrare) și ocupă (își desfășoară activitatea) o clădire publică (inclusiv în cadrul parteneriatelor)   **sau**   * a. dețin (în proprietate publică sau administrare) o clădire publică care este ocupată (în care își desfășoară activitatea) de aceștia și/sau de alte entități publice din categoria autorităților publice centrale, autorităților și instituțiilor publice locale (descrise mai sus); * b. în cazul parteneriatelor, dețin (în proprietate publică sau administrare) o clădire publică care este ocupată (în care își desfășoară activitatea) de, cel puțin, unul dintre membrii parteneriatului și/sau de alte entități publice din categoria autorităților publice centrale, autorităților și instituțiilor publice locale (descrise mai sus).   Nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului (de ex. servituți legale, servitutea de trecere cu piciorul etc).  Atenție!  Din documentele privind drepturile asupra imobilului trebuie să reiasă faptul că dreptul respectiv este menţinut pe toată perioada de durabilitate a investiţiei.  Atenție!  Dacă pe parcursul perioadei de implementare a contractului de finanțare, sau în perioada de durabilitate a acestuia, sunt afectate condițiile de construire/exploatare asupra infrastructurii imobilului aferent proiectului, beneficiarul are obligația contractuală de a returna finanțarea nerambursabilă acordată, precum și alte penalități, dacă este cazul, în conformitate cu prevederile contractuale.   * Vor fi finanțate proiectele care presupun realizarea de lucrări de construcție (numai cu autorizație de construire). * Prin imobil obiect al proiectului se înţeleg terenul şi clădirea ce fac obiectul proiectului.   Imobilul/imobilele (în conformitate cu prezentul criteriu de eligibilitate) care fac obiectul proiectului, care implică execuţia de lucrări de construcţii, îndeplineşte/ îndeplinesc cumulativ următoarele condiţii:   * să fie libere de orice sarcini sau interdicţii ce afectează implementarea operațiunii, * să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti, * să nu facă obiectul revendicărilor potrivit unor legi speciale în materie sau dreptului comun.   În cadrul acestui apel de proiecte nu se consideră sarcină sau interdicție care afectează implementarea proiectului și care să conducă la respingerea cererii de finanțare din procesul de evaluare, selecție și contractare   * închirierea/darea în folosință gratuită/concesiunea a unor suprafețe din terenul aferent imobilului, cu condiția ca respectivele limite ale dreptului de proprietate să nu fie incompatibile cu realizarea activităților/ implementarea proiectului, închirierea/darea în folosință gratuită/concesiunea a unor spații din clădirea aferentă imobilului, în condițiile precizate la secțiunea 4.2, punctul 20, din prezentul document.   Garanțiile reale asupra imobilelor (ex. ipoteca etc.) sunt considerate, în accepțiunea Autorității de Management pentru Programul Regional Sud Muntenia, incompatibile cu realizarea proiectelor de investiții în cadrul PR Sud Muntenia 2021-2027.  În accepțiunea Autorității de Management pentru Programul Regional Sud Muntenia nu este considerat sarcină dreptul de administrare înscris în cartea funciară şi care nu afectează condiţiile de implementare.  Sunt neeligibile proiectele (cererile de finanțare) care implică:   * extinderea clădirii componentă pe verticală; * numai lucrări care nu se supun autorizării; * numai dotarea.   4. Prin actele de administrare solicitantul va trebui să dovedească că poate să asigure caracterul durabil al investiţiei în conformitate cu art. 65 din Regulamentul Parlamentului European și al Consiliului nr. 1060/2021  Perioada pentru care este conferit dreptul de administrare solicitanților eligibili și/sau partenerilor acestora trebuie să fie acoperitoare pentru durată menționată la articolul 65 din Regulamentul Parlamentului European și al Consiliului nr. 1060/2021 în vederea asigurării caracterului durabil al investiției, respectiv o perioadă de cinci ani de la data efectuării plății finale în cadrul contractului de finantare.  Această perioada se va calcula estimativ, luându-se în considerare perioada derulării procesului de evaluare, selecție și contractare, perioada de implementare a proiectului și, respectiv, de efectuare a plății finale, la care se adaugă perioada de 5 ani anterior menționată.  Solicitantul, în cazul în care va primi finanțare, trebuie pe o perioadă de 5 ani de la data efectuării plății finale:  a. să mențină investiția realizată (asigurând mentenanța și serviciile asociate necesare);  b. să nu realizeze o modificare asupra calității de proprietar/ administrator al infrastructurii;  c. să nu realizeze o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.  5. Solicitantul va dovedi în cererea de finanțare capacitatea financiară de a asigura contribuția proprie la valoarea cheltuielilor eligibile, precum și acoperirea cheltuielilor neeligibile ale proiectului.  Solicitantul va dovedi capacitatea financiară de a asigura contribuţia proprie la valoarea cheltuielilor eligibile, acoperirea cheltuielilor neeligibile ale proiectului, precum şi asigurarea altor sume necesare implementării proiectului.  În cazul parteneriatului, dovada capacităţii de cofinanţare se face de lider şi/sau partener/ dacă este cazul.  Prin acordul de parteneriat se va stabili cota parte cu care va participa fiecare partener la asigurarea contribuţiei proprii a solicitantului. |

## 4.2. Eligibilitatea proiectului și a activităților

### 4.2.1. Criteriile generale aplicabile prezentului apel de proiecte cu privire la eligibilitatea proiectului și a activităților

### 

|  |  |
| --- | --- |
| **1. Încadrarea proiectului în obiectivele Priorității 2, Obiectivul Specific b(i)**  Obiectivele Priorității 2, RSO 2.1 sunt prevăzute în secțiunea 2.4 a prezentului ghid, iar activitățile propuse prin proiect trebuie să vizeze, exclusiv, realizarea obiectivelor acestui domeniu de finanțare.  **2.****Încadrarea în documentele strategice relevante**  Pentru îndeplinirea acestui criteriu de eligibilitate activitățile prevăzute în proiecte trebuie să fie în conformitate cu strategiile și documentele de planificare de la nivel regional/național, dar și cu PAED/PIEE/SIDU pentru orizontul 2030, realizate la nivelul municipiilor și orașelor (exemple de strategii și documente de planificare: plan de acțiune privind energia durabilă; strategie de reducere a emisiilor de CO2; strategie locală/județeană în domeniul energiei; plan național de acțiune în domeniul eficienței energetice; alte documente strategice care prevăd măsuri în domeniul eficienţei energetice, conform legislației în vigoare).  3. Încadrarea valorii totale eligibile a cererii de finanţare în limitele valorilor minime și maxime  Valoare minimă eligibilă: 100.000 euro  Valoare maximă eligibilă: 5.000.000 euro  Cursul valutar la care se va calcula încadrarea în respective valori minime și maxime este cursul inforeuro valabil la data publicării ghidului,  <http://ec.europa.eu/budget/contracts_grants/info_contracts/inforeuro/index_en.cfm>.  \*Criteriul cu privire la valoarea minimă a investiției nu se menține pe perioada de implementare și durabilitate a investiției.  4. Perioada de implementare a activităților proiectului nu depășește 31 decembrie 2029  **Perioada de implementare** a proiectului începe după semnarea contractului de finanțare.  **Durata contractului de finanțare** include atât activitățile proiectului realizate înainte de depunerea cererii de finanțare cât și actvitățile ce urmează a fi realizate după semnarea contractului de finanțare.  Prima activitate din contractul de finanțare reprezintă cea mai veche activitate desfășurată pentru elaborarea documentației de finanțare.  Solicitantul trebuie să prevadă, în mod realist, perioada de implementare pentru fiecare activitate în parte, luând în considerare specificul fiecărei activități.  În conformitate cu H.G nr. 873/ 06.07.2022, una dintre condițiile de eligibilitate a cheltuielilor se referă la angajarea și plata cheltuielilor, în condiţiile legii, între 1 ianuarie 2021 şi 31 decembrie 2029, **cu respectarea duratei contractului de finanțare**.  Sunt eligibile activtăți demarate înainte de 1 ianuarie 2021, dar ***nu sunt eligibile cheltuieli angajate anterior datei de 1 ianuarie 2021 (indiferent dacă au fost plătite sau nu).***  În cadrul perioadei de implementare a proiectului nu se include perioada legată de procesarea cererii de rambursare finale și efectuarea plății aferente acesteia.  5. Cuantumul cofinanţării acordate  Solicitanţii de finanţare vor respecta intensitatea maximă admisă.  Pentru autorități și instituții publice locale  FEDR: **85%**  Buget de Stat: **13%**  Beneficiar: **2%**  Pentru autorități publice centrale  FEDR: **85%**  Buget de Stat:**15%**  6. Proiectul/ solicitantul respectă principiile orizontale privind egalitatea de gen, de șanse, origine rasială sau etnică, religie sau convingeri, handicap, vârstă sau orientare sexuală, nediscriminarea, accesibilitatea precum și princpiul ”do no significant harm” DNSH prevăzute de legislația națională și comunitară (art.9 din Regulamentul 1060/ 2021) *-Solicitantul va completa Declarația privind respectarea criteriilor DNSH*  7.Proiectele asigură imunizarea la schimbările climatice a investițiilor în infrastructură, în conformitate cu art.73, pct.2, lit.j din Regulamentul 1060/ 2021.  8. La finalul implementării proiectului trebuie atins un nivel de minim 10% din consumul total de energie primară care este realizat din surse regenerabile de energie (la nivel de proiect).  Din Raportul de audit energetic rezultă, din condițiile inițiale și/sau prin măsurile propuse, un nivel de minim 10% din consumul total de energie primară\* care este realizat din surse regenerabile de energie (la nivel de proiect).  \*valoarea consumului total de energie primară înregistrată la finalul implementării proiectului  În cazul în care cererea de finanțare include o singură clădire publică, nivelul de minim 10% din consumul total de energie primară care este realizat din surse regenerabile de energie se verifică la nivelul clădirii obiect al proiectului.  În cazul în care cererea de finanțare cuprinde mai multe clădiri publice (componente), nivelul de minim 10% realizat din surse regenerabile de energie se verifică cu raportare la consumul total de energie primară cumulat al clădirilor incluse în proiect (indiferent dacă sunt prevăzute sisteme alternative de producere a energiei din surse regenerabile de energie la toate clădirile incluse în proiect sau doar la o parte din acestea).  *Aspectele se corelează cu informațiile completate în cererea de finanțare*    Referitor la componentele proiectului  8. Perioada de construire – se finanțează doar clădirile cu anul de construcție înainte de 31.12.2000  9. Clădirea (componenta) propusă prin prezenta cerere de finanţare nu a mai beneficiat de finanţare publică în ultimii 5 ani înainte de data depunerii cererii de finanţare şi nu beneficiază de fonduri publice din alte surse de finanţare pentru aceleași lucrări de intervenție/activități aferente operațiunii care sunt realizate asupra aceleiași infrastructuri/aceluiași segment de infrastructură.  Termenul de referință pentru calculul celor 5 ani menționați mai sus este data depunerii cererii de finanțare.  Pentru cererile de finanțare care solicită la finanțare lucrări începute, perioada de 5 ani de mai sus se calculează de la data emiterii Ordinului de începere aferent contractului de lucrări anexat la cererea de finanțare.  Se consideră că a beneficiat de finanțare în ultimii 5 ani dacă, pentru lucrările anterioare, nu s-a făcut recepția finală (recepția finală se efectuează după expirarea perioadei de garanție).  **10. Componenta (clădirea) şi activităţile sale se încadrează în obiectivele Priorităţii 2/ Clădiri publice şi în cadrul acţiunilor specifice sprijinite, după cum urmează:**  I. Măsuri de creștere a eficienței energetice în clădirile publice  II. Măsuri conexe care contribuie la implementarea proiectului pentru care se solicită finanțare   1. Măsurile de creștere a eficienței energetice (cu asigurarea condițiilor de confort interior) includ lucrări de intervenție/activități aferente investiției de bază.   **Lucrările de construcții și instalații pot cuprinde:**  A. Lucrări de reabilitare termică a elementelor de anvelopă a clădirii  B. Lucrări de reabilitare termică a sistemului de încălzire/a sistemului de furnizare a apei calde de consum  C. Instalarea unor sisteme alternative de producere a energiei electrice și/sau termice pentru consum propriu  D. Lucrări de instalare/reabilitare/ modernizare a sistemelor de climatizare și/sau ventilare mecanică pentru asigurarea calităţii aerului interior  E. Lucrări de reabilitare/ modernizare a instalațiilor de iluminat in clădiri  F. Sisteme de management energetic integrat pentru clădiri si alte activități care conduc la realizarea obiectivelor proiectului.  A. Lucrările de reabilitare termică a elementelor de anvelopă a clădirii pot cuprinde:  a. izolarea termică a faţadei – parte vitrată, prin înlocuirea tâmplăriei exterioare existente, inclusiv a celei aferente accesului în clădirea publică, cu tâmplărie termoizolantă dotată, după caz, cu dispozitive/fante/grile pentru ventilarea spaţiilor ocupate şi evitarea apariţiei condensului pe elementele interioare de anvelopă;  b. izolarea termică a faţadei – parte opacă, în care se pot cuprinde termo-hidroizolarea terasei (hidroizolarea terasei nu este eligibilă fără realizarea termoizolării suplimentare a acesteia), respectiv termoizolarea planşeului peste ultimul nivel în cazul existenţei şarpantei, cu sisteme termoizolante, după caz; înlocuirea învelitorii cu o soluție alternativă, în măsura în care este justificată printr-o performanță termică superioară, care ar contribui la creșterea performanței energetice a clădirii (îmbunătățirea izolării și inerției termice);  c. izolarea termică a planşeului peste sol/subsol neîncălzit, a pereților subsolului (când acesta este utilizat/încălzit pentru desfășurarea activității /urmează a fi utilizat/încălzit pentru desfășurarea activității) sau a podului existent al clădirii (când acesta este utilizat/ încălzit pentru desfășurarea activității sau urmează a fi utilizat/încălzit pentru desfășurarea activității), izolarea termică a pereților interiori, conform soluției tehnice, în cazuri argumentate tehnic și arhitectural;  d. asigurarea unui nivel ridicat de etanșeitate la aer a clădirii, atât prin montarea adecvată a tâmplăriei termoizolante în anvelopa clădirii, cât și prin aplicarea de tehnologii adecvate de reducere a permeabilității la aer a elementelor de anvelopă opace și asigurarea continuității stratului etanș la nivelul anvelopei clădirii.  B. Lucrările de reabilitare termică a sistemului de încălzire/ a sistemului de furnizare a apei calde de consum, pot cuprinde:  a. repararea/înlocuirea instalaţiei de distribuţie între punctul de racord şi planşeul peste subsol/canal termic, inclusiv izolarea termică a acesteia, în scopul reducerii pierderilor de căldură şi masă, precum şi montarea robinetelor de presiune diferenţială la baza coloanelor de încălzire în scopul creşterii eficienţei sistemului de încălzire prin autoreglarea termohidraulică a reţelei;  b. repararea/înlocuirea cazanului şi/sau arzătorului din centrala termică proprie, repararea/înlocuirea centralei termice proprii, instalarea unui nou sistem de încălzire/ nou sistem de furnizare a apei calde de consum, în scopul creşterii randamentului şi al reducerii emisiilor echivalent CO2, inclusiv prin instalaţii de micro-cogenerare, dacă sunt fezabile tehnic şi economic, cu condiţia ca energia termică/electrică produsă să fie utilizată exclusiv pentru clădirea/clădirile care sunt deținute de solicitant, amplasate în același perimetru/parcelă/adresă a solicitantului, inclusiv pentru clădirea/clădirile care nu face/fac obiectul proiectului;  c. înlocuirea/dotarea cu corpuri de încălzire cu radiatoare/ventiloconvectoare;  d. montarea/repararea/înlocuirea instalaţiei de distribuţie a agentului termic pentru încălzire şi apă caldă de consum, inclusiv de legătură între clădirea/clădirile eligibile care face/fac obiectul proiectului și clădirea tip centrală termică;  e. reabilitarea şi modernizarea instalaţiei de distribuţie a agentului termic - încălzire şi apă caldă de consum, inclusiv zonarea (control zonal) şi echilibrarea instalaţiilor termice, montarea de robinete cu cap termostatic la radiatoare şi izolarea conductelor din subsol/canal termic în scopul reducerii pierderilor de căldură şi masă;  f. montarea debitmetrelor pe racordurile de apă caldă şi apă rece şi a contoarelor de energie termică, inclusiv cele dotate cu dispozitive de înregistrare și transmitere la distanță a datelor.  C. Instalarea unor sisteme alternative de producere a energiei electrice și/sau termice pentru consum propriu  Instalarea, după caz, a unor sisteme alternative de producere a energiei: sisteme descentralizate de alimentare cu energie utilizând surse regenerabile de energie, precum instalații cu captatoare solare termice sau electrice, instalații cu panouri solare fotovoltaice, microcentrale care funcţionează în cogenerare de înaltă eficiență și sisteme centralizate de încălzire și/sau de răcire, pompe de caldură şi/sau centrale termice sau centrale de cogenerare pe biomasă, schimbătoare de caldura sol-aer, recuperatoare de căldură, în scopul reducerii consumurilor energetice din surse convenţionale şi a emisiilor de gaze cu efect de seră etc.  D. Lucrările de instalare/reabilitare/ modernizare a sistemelor de climatizare, ventilare naturală și ventilare mecanică pentru asigurarea calităţii aerului interior pot cuprinde:  a. asigurarea calității aerului interior prin ventilare naturală organizată sau ventilare hibridă (inclusiv a spațiilor comune), repararea/refacerea canalelor de ventilaţie în scopul menţinerii/realizării ventilării naturale organizate a spaţiilor ocupate;  b. repararea/înlocuirea/montarea sistemelor/echipamentelor de climatizare, de condiționare a aerului, a instalațiilor de ventilare mecanică cu recuperare a căldurii, după caz, a sistemelor de climatizare de tip „numai aer” cu rol de ventilare şi/sau de încăzire/răcire, umidificare/dezumificare a aerului, a sistemelor de climatizare de tip „aer-apă” cu ventiloconvectoare, a pompelor de căldură, după caz;  c. instalarea, în cazul în care nu există, sau înlocuirea ventilatoarelor și/sau a recuperatarelor de căldură, dacă prevederea lor contribuie la creșterea performanței energetice a clădirii.  F. Lucrarile de management energetic integrat pentru clădiri si alte activități care conduc la realizarea obiectivelor proiectului pot fi:  a. montarea unor sisteme inteligente de contorizare, urmărire şi înregistrare a consumurilor energetice, şi/ sau, după caz, instalarea unor sisteme de management energetic integrat, precum sisteme de automatizare, control şi/sau monitorizare, care vizează și fac posibilă economia de energie la nivelul sistemelor tehnice ale clădirii;  b. montarea echipamentelor de măsurare a consumurilor de energie din clădire pentru încălzire şi apă caldă de consum;  c. înlocuirea/modernizarea lifturilor (înlocuirea mecanismelor de acţionare electrică a ascensoarelor de persoane, în baza unui raport tehnic de specialitate, precum şi repararea/înlocuirea componentelor mecanice, a cabinei/uşilor de acces, a sistemului de tracţiune, cutiilor de comandă, troliilor, după caz, astfel cum sunt prevăzute în raportul tehnic de specialitate);  d. realizarea lucrărilor de racordare/branșare/rebranșare a clădirii la sistemul centralizat de producere şi/sau furnizare a energiei termice;  e. implementarea sistemelor de management al consumurilor energetice: achiziționarea și instalarea sistemelor inteligente pentru gestionarea energiei electrice/gazelor naturale.  **Dotările (utilaje, echipamente tehnologice şi funcţionale cu și fără montaj, dotări, active necorporale) pot cuprinde:**  Se cuprinde achiziţionarea utilajelor şi echipamentelor tehnologice, precum şi a celor incluse în instalaţiile funcţionale, inclusiv montajul utilajelor tehnologice şi a utilajelor incluse în instalaţiile funcţionale, inclusiv reţelele aferente necesare funcţionării acestora.  Se includ achiziţionarea utilajelor şi echipamentelor care nu necesită montaj, precum şi a echipamentelor şi a echipamentelor de transport tehnologic.  Se cuprind procurarea de bunuri care, conform legii, intră în categoria mijloacelor fixe și/sau a obiectelor de inventar, sunt necesare implementarii proiectului şi respectă prevederile contractului de finanţare.  Se cuprinde achiziționarea activelor necorporale: drepturi referitoare la brevete, licențe, know-how sau cunoștințe tehnice nebrevetate.   1. **Măsurile conexe care contribuie la implementarea proiectului pentru care se solicită finanțare (care nu conduc la creșterea eficienței energetice) includ lucrari de intervenție/activități aferente investiției de bază.**   **Construcțiile, instalațiile și dotările (utilaje, echipamente tehnologice şi funcţionale cu și fără montaj, dotări, active necorporale) aferente măsurilor conexe pot cuprinde:**   1. repararea elementelor de construcţie ale faţadei care prezintă potenţial pericol de desprindere şi/sau afectează funcţionalitatea clădirii;   b. repararea/construirea acoperişului tip terasă/şarpantă, inclusiv repararea sistemului de colectare a apelor meteorice de la nivelul terasei, respectiv a sistemului de colectare şi evacuare a apelor meteorice la nivelul învelitoarei tip şarpantă;  c. demontarea instalaţiilor şi a echipamentelor montate aparent pe faţadele/terasa clădirii, precum şi montarea/remontarea acestora după efectuarea lucrărilor de intervenţie;  d. refacerea finisajelor interioare în zonele de intervenţie;  e. repararea trotuarelor de protecţie, în scopul eliminării infiltraţiilor la infrastructura clădirii;  f. repararea/înlocuirea instalaţiei de distribuţie a apei reci şi/sau a colectoarelor de canalizare menajeră şi/sau pluvială;  g. măsuri de reparaţii/consolidare a clădirii, acolo unde este cazul;  h. crearea de facilităţi/ adaptarea infrastructurii pentru persoanele cu dizabilităţi (rampe de acces) și alte măsuri suplimentare de dezvoltare durabilă;  i. lucrări de recompartimentare interioară;  j. procurarea şi montarea lifturilor în cadrul unei clădiri prevăzute din proiectare cu lifturi (care are casa liftului, dar care nu are montate lifturile respective) sau în cazuri argumentate tehnic și funcțional-arhitectural;  k. lucrări specifice din categoria lucrărilor necesare obținerii avizului ISU sau lucrări aferente cerințelor fundamentale de securitate la incendiu conform Legii nr. 10/1995 privind calitatea în construcții, republicată;  l. reabilitarea/ modernizarea instalației electrice de forță, înlocuirea circuitelor electrice deteriorate sau subdimensionate;  m. lucrări de înlocuire a tâmplăriei interioare (uși de acces și ferestre).  11.Clădirea expertizată tehnic, conform reglementărilor tehnice în vigoare, nu este încadrată, prin raport de expertiză tehnică, în clasa I de risc seismic, respectiv clădire cu risc ridicat de prăbuşire, sau în clasa II de risc seismic, respectiv clădire care sub efectul cutremurului poate suferi degradări structurale majore, şi la care nu se află în execuţie lucrări de intervenţie în scopul creşterii nivelului de siguranţă la acţiuni seismice a construcției existente.  12.Intervențiile propuse pentru clădire conduc la un nivel al consumului anual specific de energie primară, respectiv un nivel anual specific al emisiilor de CO2, care nu poate depăși valorile maxime admise.  Din Raportul de audit energetic, care cuprinde fişa de analiză termică şi energetică, expertiza energetică, certificatul de performanţă energetică, măsuri recomandate și analiza tehnico-economică a acestora, rezultă prin intervențiile propuse, un nivel al consumului anual specific de energie primară, respectiv un nivel anual specific al emisiilor echivalent CO2, care nu poate depăși valorile definite, în funcție de categoria clădirii publice și de zona climatică.    13.În cazul în care clădirea este inclusă pe lista patrimoniului cultural mondial (Hotărârea Guvernului nr.493/2004 pentru aprobarea Metodologiei privind monitorizarea monumentelor istorice înscrise în Lista patrimoniului mondial, anexa A), lista patrimoniului cultural naţional sau lista patrimoniului cultural local din mediul urban și rural (Ordinul nr. 2828 din 24 decembrie 2015, emis de ministrul culturii, pentru modificarea anexei nr. 1 la Ordinul ministrului culturii şi cultelor nr. 2.314/2004 privind aprobarea Listei monumentelor istorice, actualizată, şi a Listei monumentelor istorice dispărute, cu modificările ulterioare sau este amplasată într-o zonă de protecție a monumentelor istorice și/sau în zone construite protejate aprobate conform legii, trebuie respectate urmatoarele condiții specifice:  − măsurile/lucrările de intervenție, conform soluției tehnice propuse prin SF/DALI sau, după caz, PT, au fost avizate din punct de vedere estetic și arhitectural pe baza Avizului Ministerului Culturii sau, după caz, al serviciilor publice deconcentrate ale acestuia,  − (dacă e cazul) sunt prezentate alte avize, conform legii,  − este prezentată documentația tehnică solicitată în cadrul prezentului ghid, inclusiv certificatul de performanță energetică, în condițiile legii.  Situația conform căreia clădirea este/nu este amplasată într-o zonă de protecţie a monumentelor istorice şi/sau într-o zonă construită protejată aprobată potrivit legii.  14.Clădirea nu este utilizată ca lăcaș de cult sau pentru alte activități cu caracter religios.  *Aspectele sunt asumate prin Declarația unica*  15.Clădirea nu este o construcție cu caracter provizoriu prevăzută a fi utilizată pe o perioadă de până la 2 ani, nu este clădire industrială, nu este atelier sau clădire din domeniul agricol, clădirea publică nu este utilizată\*/ destinată a fi utilizată mai puțin de 4 luni pe an  \* în ultimul an calendaristic înainte de depunerea cererii de finanțare    16.Clădirea nu este din tipul clădirilor de locuit colective sau asimilate acestora, cu excepția**:**  - penitenciarelor;  - centrelor de cazare a străinilor luați în custodie publică (OUG nr. 194/2002 privind regimul străinilor, cu modificările și completările ulterioare, și Legea nr. 122/2006 privind azilul în România, cu modificările și completările ulterioare);  - căminelor aferente instituțiilor de învățământ.  17.Clădirea este independentă structural, cu o suprafaţă utilă totală mai mare de 250 m²  - În cazul a două sau mai multe corpuri de clădire alăturate/alipite, care sunt tratate în expertiza tehnică ca fiind corpuri de clădire independente unul față de celălalt din punct de vedere al structurii de rezistență (cu sistem structural distinct), în cadrul cererii de finanțare respectivele corpuri de clădire vor reprezenta componente distincte.  - În cazul a două sau mai multe corpuri de clădire alăturate/alipite, care sunt tratate în cadrul expertizei tehnice ca un ansamblu, o construcție unitară, independentă din punct de vedere structural, corpurile de clădire alăturate/alipite fiind legate prin elemente structurale comune sau interdependente (nu doar funcționale), în cadrul cererii de finanțare respectivele corpuri de clădire vor fi tratate ca tronsoane ale aceleiași clădiri care va reprezenta o singură componentă.  *Aspectele sunt asumate prin Declaraţia unica si sunt verificate cu informațiile prezentate în documentația tehnică/tehnico-economică. Aspectele se corelează cu informațiile completate în cererea de finanțare*.  18.Proiectul nu vizează doar o unitate de clădire (o zonă/ o parte a clădirii, un etaj sau un birou dintr-o clădire, chiar dacă aceasta/acesta este concepută/conceput sau modificată/modificat pentru a fi utilizată/utilizat separat)  Componenta va cuprinde întreaga clădire. Auditul energetic se va realiza pentru întreaga clădire (de exemplu, pentru clădirea spitalului), cu fundamentarea corespunzătoare a soluției tehnice în cadrul documentației tehnico-economice, și nu se va realiza doar pentru o unitate de clădire (de exemplu, nu se va realiza doar pentru etajele superioare ale spitalului, chiar și în condițiile în care ambulatoriul spitalului, aflat la parter, a beneficiat de măsuri de creștere a eficienței energetice prin alte programe/fonduri).  Soluția tehnică propusă prin raportul de audit energetic la nivelul întregii clădiri va ține cont de eventualele lucrări de intervenție/activități care au fost deja realizate asupra clădirii și va propune măsuri corespunzătoare de creștere a eficienței energetice (putând fi propuse, după caz, inclusiv măsuri la nivelul ambulatoriului spitalului, altele decât cele finanțate anterior).  Se va avea în vedere totodată asigurarea respectării criteriului nr. 10 de la secțiunea 4.2.1 din prezentul document.  Aspectele sunt verificate cu informațiile prezentate în documentația PT.  19.În cazul în care anumite suprafețe din terenul aferent imobilului au fost închiriate/ date în folosință gratuită/ concesionate unor persoane juridice, este îndeplinită condiția ca respectivele limite ale dreptului de proprietate să nu fie incompatibile cu realizarea activităților/ implementarea proiectului.  *Se va vedea Declaraţia unica, coroborată cu documentele de proprietate relevante.*  20.În cazul în care în clădire există spații/unități de clădire închiriate/date în folosință gratuită/concesionate unor persoane juridice, sunt îndeplinite următoarele condiții:   Ocupanții (persoanele juridice) trebuie să fi fost selectați printr-o procedură transparentă și nediscriminatorie, conform legislației în vigoare   Suprafața utilă aferentă acestor spații/unități de clădire nu depășește 10% din suprafața totală utilă a clădirii.   (unde e cazul) În cazul în care într-o clădire sunt mai multe spații/ unități de clădire închiriate/date în folosință gratuită/concesionate, în condițiile enunțate mai sus, se va întocmi un Tabel centralizator al acestor ocupanți la nivel de clădire, în care se vor menționa informațiile de mai sus, inclusiv suprafața totală utilă a clădirii (mp) si suprafața utilă a acestor spații/unități de clădire (mp și %). Suprafața utilă cumulată aferentă acestor spații/unități de clădire nu depășește 10% din suprafața totală utilă a clădirii.  Condițiile de mai sus nu sunt aplicabile în cazul persoanelor juridice care au închiriat/au primit în folosință gratuită/ au obținut în concesiune spații/unități de clădire pentru a fi utilizate pe o durată limitată în cursul unei zile/săptămâni/luni în vederea desfășurării unor activități sportive, culturale, educaționale sau recreative. În cazul acestor persoane juridice sunt îndeplinite următoarele condiții:   Ocupanții (persoanele juridice) trebuie să fi fost selectați printr-o procedură transparentă și nediscriminatorie, conform legislației în vigoare  Se va vedea Declaraţia unica   Activitatea desfășurată de persoanele juridice respective nu afectează activitatea principală/ funcțiunea clădirii publice- Se va vedea Declaraţia unica  Notă: Persoanele juridice mai sus-menționate sunt persoane juridice care nu se încadrează în categoriile solicitanților eligibili.  21.Proiectul nu intră sub incidenţa ajutorului de stat sau în cadrul acestuia nu sunt identificate elemente de natura ajutorului de stat   |  | | --- | | Toate măsurile de tip I trebuie să fie fundamentate, după caz, în raportul de expertiză tehnică şi/sau în raportul de audit energetic, care apoi se detaliază în SF/DALI și PTE.  Pentru clădirile identificate ca monumente istorice măsurile de renovare vor fi corelate/fundamentate cu analize/expertize de specialitate ce vor stabili necesitatea intervențiilor în relație cu principiile conservării și restaurării monumentelor istorice și cu necesitatea utilizării contemporane a acestora, fiind însoțite de avizele autorităților competente din domeniul conservării monumentelor. |   În conformitate cu art.23, alin.(1) din Legea nr.422/2001 privind protejarea monumentelor istorice, republicată, intervențiile asupra monumentelor istorice se fac numai pe baza şi cu respectarea avizului emis de către Ministerul Culturii şi Cultelor sau, după caz, de către serviciile publice deconcentrate ale Ministerului Culturii şi Cultelor.  În conformitate cu art.24, alin.(4) din Legea nr.422/2001 privind protejarea monumentelor istorice, republicată, elaborarea expertizelor tehnice, a proiectelor de consolidare, restaurare, verificare tehnică a proiectelor şi dirigentarea lucrărilor se efectuează numai de experţi şi/sau specialişti atestaţi de către Ministerul Culturii și Cultelor, cu respectarea exigențelor specifice domeniului monumentelor istorice și a cerințelor privind calitatea lucrărilor în construcții.  În conformitate cu art.36, alin.(1), pct. h) din Legea nr.422/2001 privind protejarea monumentelor istorice, republicată, proprietarii şi titularii dreptului de administrare sau ai altor drepturi reale asupra monumentelor istorice sunt obligați să asigure efectuarea oricăror lucrări, conform prevederilor legale*.* |

### 4.2.2. Criteriile specifice de evaluare tehnică și financiară aplicabile prezentului apel de proiecte cu privire la eligibilitatea proiectului și a activităților

|  |
| --- |
| ***Contribuția proiectului la realizarea obiectivelor specifice priorității de investiție***   * Consumul anual specific de energie primară * Emisii anuale echivalent CO2 (kgCO2/m2/an) * Regimul de ocupare al clădiri * Funcție/activitate socială * Racordarea/branşarea la sistemul centralizat de termoficare * Suprafața utilă a clădirii   *2.****Contributia proiectului la realizarea obiectivelor de mediu***   * Proiectul respectă principiul ”de a nu prejudicia în mod semnificativ” (”do nosignificant harm” DNSH) * Calitatea documentației privind imunizarea la schimbările climatice * corelare între analiza DNSH și analiza privind imunizarea la schimbările climatice * Investiția include măsuri de asigurare a egalității de șanse și tratament   ***Respectarea principiilor privind dezvoltarea durabilă***  ***Investiția includ măsuri de asigurare a egalității de șanse și tratament***  ***Caracterul integrat al proiectului/Complementaritatea*** cu alte investiţii realizate din alte priorități ale PR/operațiuni, precum şi alte surse de finanţare/Integrarea cooperării la nivel de proiect  ***Calitatea, maturitatea și sustenabilitatea proiectului***  4.1 Coerenţa documentaţiei tehnice (Fişa de analiză termică şi energetică a cladirii, Certificatul de performanţă energetică a clădirii, Raportul de audit energetic)  4.2 Coerenţa documentaţiei tehnico-economice - faza PT  4.3 Bugetul proiectului  4.4 Gradul de pregătire/maturitate al proiectului  4.5 Sustenabilitate operațională și financiară |

## **4.3. Eligibilitatea cheltuielilor**

### 4.3.1. Baza legală pentru stabilirea eligibilității cheltuielilor

|  |
| --- |
| Regulamentul (UE) nr. 1060/2021 al Parlamentului European și al Consiliului.  • Regulamentul (UE) nr. 1058/2021 al Parlamentului European și al Consiliului.  • Regulamentul (UE) nr. 2020/2093 al Consiliului de stabilire a cadrului financiar pentru perioada 2021 -2027.  • OUG nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.  • H.G. nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021—2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.  • Hotărârea Guvernului nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.    Reguli generale de eligibilitate a cheltuielilor  Pentru a fi eligibile, cheltuielile prevăzute în cererea de finanţare trebuie să îndeplinească, în mod cumulativ, următoarele condiţii cu carater general:  a) să respecte prevederile art. 63 și, după caz, ale art. 20 alin. (1) lit. b) și c) din Regulamentul (UE) 2021/1060;  b) să fie însoțită de facturi emise în conformitate cu prevederile [Legii nr. 227/2015 privind Codul fiscal](https://legislatie.just.ro/Public/DetaliiDocumentAfis/256327), cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3, precum și formelor de sprijin prevăzute la art. 5;  c) să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 și 4, precum și a formelor de sprijin prevăzute la art. 5 (cu excepția cheltuielilor indirecte și a celor de personal cuprinse în bugetul proiectului);  d) să fie în conformitate cu prevederile programului;  e) să fie în conformitate cu prevederile contractului de finanțare;  f) să fie rezonabilă și necesară realizării operațiunii;  g) să respecte prevederile legislației Uniunii Europene și legislației naționale aplicabile;  h) să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060, cu excepția formelor de sprijin prevăzute la art. 5.  **Reguli specifice de eligibilitate a cheltuielilor**  Costurile directe reprezintă acele cheltuieli eligibile care sunt direct legate de punerea în aplicare a investiției sau a proiectului și pentru care poate fi demonstrată legătura directă cu respectiva investiție sau proiect individual.  Pentru proiectele de investiții publice, costurile directe vor fi costurile incluse în capitolele 1, 2, 4, 6 și în subcapitolele 5.1, 5.3 din devizul general, prevăzute de Hotărârea Guvernului nr. 907/2016, cu modificările și completările ulterioare. Cheltuieli aferente costurilor indirecte sunt eligibile, cumulat, în limita a **3%** din valoarea cheltuielilor eligibile aferente costurilor directe.  **A COSTURI DIRECTE**  CAP. 1 Cheltuieli pentru obţinerea şi amenajarea terenului  **1.1 Amenajarea terenului**  Se includ cheltuielile efectuate pentru pregătirea amplasamentului şi care constau în demolări, demontări, dezafectări, defrişări, colectare, sortare și transport la depozitele autorizate a deșeurilor, sistematizări pe verticală, accesuri/drumuri/alei/parcări/drenuri/rigole/canale de scurgere, ziduri de sprijin, drenaje, epuizmente (exclusiv cele aferente realizării lucrărilor pentru investiţia de bază), descărcări de sarcină arheologică sau, după caz, protejare în timpul execuției obiectivului de investiții (în cazul executării unor lucrări pe amplasamente ce fac parte din Lista monumentelor istorice sau din Repertoriul arheologic național), lucrări pentru pregătirea amplasamentului, relocarea/protecția utilităților (devieri reţele de utilităţi din amplasament).    **1.2 Amenajări pentru protecţia mediului şi aducerea la starea iniţială**  Se includ cheltuielile efectuate pentru lucrări şi acţiuni de protecţia mediului, inclusiv pentru refacerea cadrului natural după terminarea lucrărilor, de exemplu: plantare de copaci, reamenajare spaţii verzi, lucrări/acțiuni pentru protecția mediului.  **1.3 Amenajări pentru protecţia mediului şi aducerea la starea iniţială**  Se includ cheltuieli efectuate pentru lucrări şi acţiuni de protecţia mediului şi aducerea la starea iniţială, inclusiv pentru refacerea cadrului natural după terminarea lucrărilor, precum plantare de copaci şi reamenajarea spaţiilor verzi, inclusiv realizarea de investiții suplimentare față de efectele generate de condiții meteorologice extreme (de ex: provocate de schimbări climatice).  **CAP. 2 Cheltuieli pentru asigurarea utilităţilor necesare obiectivului**  Se includ cheltuielile aferente lucrărilor pentru asigurarea cu utilităţile necesare funcţionării obiectivului de investiţie, care se execută pe amplasamentul delimitat din punct de vedere juridic ca aparţinând obiectivului de investiţie, precum și cheltuielile aferente racordării la reţelele de utilităţi, precum: alimentare cu apă, canalizare, alimentare cu gaze naturale, agent termic, energie electrică, telecomunicaţii, drumuri de acces, alte utilități.  **CAP. 4 Cheltuieli pentru investiţia de bază**  **4.1. Construcţii şi instalaţii**   1. Cheltuielile cu lucrările de reabilitare termică a elementelor de anvelopă a clădirii privind:  * izolarea termică a faţadei – parte vitrată, prin înlocuirea tâmplăriei exterioare existente, inclusiv a celei aferente accesului în clădirea publică, cu tâmplărie termoizolantă dotată, după caz, cu dispozitive/fante/grile pentru ventilarea spaţiilor ocupate şi evitarea apariţiei condensului pe elementele interioare de anvelopă; * izolarea termică a faţadei – parte opacă, în care se pot cuprinde termo-hidroizolarea terasei (hidroizolarea terasei nu este eligibilă fără realizarea termoizolării suplimentare a acesteia), respectiv termoizolarea planşeului peste ultimul nivel în cazul existenţei şarpantei, cu sisteme termoizolante, după caz; înlocuirea învelitorii cu o soluție alternativă, în măsura în care este justificată printr-o performanță termică superioară, care ar contribui la creșterea performanței energetice a clădirii (îmbunătățirea izolării și inerției termice); * izolarea termică a planşeului peste sol/subsol neîncălzit, a pereților subsolului (când acesta este utilizat/încălzit pentru desfășurarea activității /urmează a fi utilizat/încălzit pentru desfășurarea activității) sau a podului existent al clădirii (când acesta este utilizat/ încălzit pentru desfășurarea activității sau urmează a fi ulilizat/încălzit pentru desfășurarea activității), izolarea termică a pereților interiori, conform soluției tehnice, în cazuri argumentate tehnic și arhitectural; * asigurarea unui nivel ridicat de etanșeitate la aer a clădirii, atât prin montarea adecvată a tâmplăriei termoizolante în anvelopa clădirii, cât și prin aplicarea de tehnologii adecvate de reducere a permeabilității la aer a elementelor de anvelopă opace și asigurarea continuității stratului etanș la nivelul anvelopei clădirii.  1. Cheltuielile cu lucrările de reabilitare termică a sistemului de încălzire/ a sistemului de furnizare a apei calde de consum, cuprind:  * repararea/înlocuirea instalaţiei de distribuţie între punctul de racord şi planşeul peste subsol/canal termic, inclusiv izolarea termică a acesteia, în scopul reducerii pierderilor de căldură şi masă, precum şi montarea robinetelor de presiune diferenţială la baza coloanelor de încălzire în scopul creşterii eficienţei sistemului de încălzire prin autoreglarea termohidraulică a reţelei; * repararea/înlocuirea cazanului şi/sau arzătorului din centrala termică proprie, repararea/înlocuirea centralei termice proprii, introducerea unui nou sistem de încălzire/ nou sistem de furnizare a apei calde de consum, în scopul creşterii randamentului şi al reducerii emisiilor echivalent CO2, inclusiv prin instalaţii de micro-cogenerare, dacă sunt fezabile tehnic şi economic, cu condiţia ca energia termică/electrică produsă să fie utilizată exclusiv pentru clădirea/clădirile care sunt deținute de solicitant, amplasate în același perimetru/parcelă/adresă a solicitantului, inclusiv pentru clădirea/clădirile care nu face/fac obiectul proiectului[[1]](#footnote-1); * înlocuirea/dotarea cu corpuri de încălzire cu radiatoare/ventiloconvectoare; * montarea/repararea/înlocuirea instalaţiei de distribuţie a agentului termic pentru încălzire şi apă caldă de consum, inclusiv de legătură între clădirea/clădirile eligibile care face/fac obiectul proiectului și clădirea tip centrală termică[[2]](#footnote-2); * reabilitarea şi modernizarea instalaţiei de distribuţie a agentului termic - încălzire şi apă caldă de consum, inclusiv zonarea (control zonal) şi echilibrarea instalaţiilor termice, montarea de robinete cu cap termostatic la radiatoare şi izolarea conductelor din subsol/canal termic în scopul reducerii pierderilor de căldură şi masă; * montarea debitmetrelor pe racordurile de apă caldă şi apă rece şi a contoarelor de energie termică, inclusiv cele dotate cu dispozitive de înregistrare și transmitere la distanță a datelor.  1. Cheltuielile cu lucrările ce vizează instalarea unor sisteme alternative de producere a energiei electrice și/sau termice pentru consum propriu pot cuprinde:  * achiziționarea și instalarea, după caz, a unor sisteme alternative de producere a energiei: sisteme descentralizate de alimentare cu energie utilizând surse regenerabile[[3]](#footnote-3) de energie, precum instalații cu captatoare solare termice sau electrice, instalații cu panouri solare fotovoltaice, microcentrale care funcţionează în cogenerare de înaltă eficiență și sisteme centralizate de încălzire și/sau de răcire, pompe de caldură şi/sau centrale termice sau centrale de cogenerare pe biomasă, schimbătoare de caldura sol-aer, recuperatoare de căldură, în scopul reducerii consumurilor energetice din surse convenţionale şi a emisiilor de gaze cu efect de seră etc.[[4]](#footnote-4)  1. Cheltuielile cu lucrările de instalare/reabilitare/ modernizare sistemelor de climatizare, ventilare naturală și ventilare mecanică pentru asigurarea calităţii aerului interior pot cuprinde:  * asigurarea calității aerului interior prin ventilare naturală organizata sau ventilare hibridă (inclusiv a spațiilor comune), repararea/refacerea canalelor de ventilaţie în scopul menţinerii/realizării ventilării naturale organizate a spaţiilor ocupate; * repararea/înlocuirea/montarea sistemelor/echipamentelor de climatizare, de condiționare a aerului, a instalațiilor de ventilare mecanică cu recuperare a căldurii, după caz, a sistemelor de climatizare de tip „numai aer” cu rol de ventilare şi/sau de încăzire/răcire, umidificare/dezumificare a aerului, a sistemelor de climatizare de tip „aer-apă” cu ventiloconvectoare, a pompelor de căldură, după caz; * instalarea, în cazul în care nu există, sau înlocuirea ventilatoarelor și/sau a recuperatarelor de căldură, dacă prevederea lor contribuie la creșterea performanței energetice a clădirii.  1. Cheltuielile cu lucrările de reabilitare/ modernizare a instalației de iluminat aferente clădirii pot fi:  * reabilitarea/ modernizarea instalației de iluminat; * înlocuirea corpurilor de iluminat fluorescent și incandescent cu corpuri de iluminat cu eficiență energetică ridicată și durată mare de viață, * instalarea de corpuri de iluminat cu senzori de mișcare/prezență, acolo unde acestea se impun pentru economia de energie.  1. Cheltuielile cu lucrări de management energetic integrat pentru clădiri și alte activități care conduc la realizarea obiectivelor proiectului, pot fi:  * montarea unor sisteme inteligente de contorizare, urmărire şi înregistrare a consumurilor energetice, şi/ sau, după caz, instalarea unor sisteme de management energetic integrat, precum sisteme de automatizare, control şi/sau monitorizare, care vizează și fac posibilă economia de energie la nivelul sistemelor tehnice ale clădirii; * montarea echipamentelor de măsurare a consumurilor de energie din clădire pentru încălzire şi apă caldă de consum; * înlocuirea/modernizarea lifturilor (înlocuirea mecanismelor de acţionare electrică a ascensoarelor de persoane, în baza unui raport tehnic de specialitate, precum şi repararea/înlocuirea componentelor mecanice, a cabinei/uşilor de acces, a sistemului de tracţiune, cutiilor de comandă, troliilor, după caz, astfel cum sunt prevăzute în raportul tehnic de specialitate); * realizarea lucrărilor de racordare, branșare/rebranșare[[5]](#footnote-5) a clădirii la sistemul centralizat de producere şi/sau furnizare a energiei termice; * implementarea sistemelor de management al consumurilor energetice: achiziționarea și instalarea sistemelor inteligente pentru gestionarea energiei electrice/gazelor naturale.   **Atenție:** În cazul unei clădiri tip centrală termică (clădire existentă sau clădire nou construită), deținută de solicitant, amplasată în același perimetru/parcelă/adresă a solicitantului, indiferent de suprafața utilă a acesteia, clădire care nu reprezintă o Componentă în cadrul proiectului, dar care deservește clădirea/clădirile componentă/e a/ale proiectului, sunt eligibile cheltuielile pentru lucrările descrise la descrise la Cap 1, Cap 2, Cap 3, Cap 4- punctul 4.1 – litera b), c), d), e), f)-, punctul 4.2, Cap. 5.  **4.2. Dotări** (se includ utilaje, echipamente tehnologice şi funcţionale cu și fără montaj, dotări, active necorporale)  Se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale, inclusiv cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora.  Se includ cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor şi a echipamentelor de transport tehnologic.  Se cuprind cheltuielile pentru procurarea de bunuri care, conform legii, intră în categoria mijloacelor fixe și/sau a obiectelor de inventar și sunt necesare implementarii proiectului şi respectă prevederile contractului de finanţare, cu obligativitatea mentinerii acestora pe toata perioada de durabilitate a proiectului.  Se cuprind cheltuielile cu achiziționarea activelor necorporale: drepturi referitoare la brevete, licențe, know-how sau cunoștințe tehnice nebrevetate.    **4.3. Construcţii, instalaţii și dotări** (utilaje, echipamente tehnologice şi funcţionale cu sau fără montaj, dotări, active necorporale) aferente măsurilor conexe, care nu conduc la creșterea eficienței energetice  Chetuielile aferente măsurilor conexe care contribuie la implementarea proiectului sunt eligibile în limita a 15% din valoarea eligibilă a cheltuielilor aferente Cap. 1, Cap. 2, Cap. 4 (punctul 4.1, punctul 4.2) și cap. 5 (punctul 5.1.1) din Bugetul proiectului și se referă la:  • repararea elementelor de construcţie ale faţadei care prezintă potenţial pericol de desprindere şi/sau afectează funcţionalitatea clădirii;  • repararea/construirea acoperişului tip terasă/şarpantă, inclusiv repararea sistemului de colectare a apelor meteorice de la nivelul terasei, respectiv a sistemului de colectare şi evacuare a apelor meteorice la nivelul învelitoarei tip şarpantă;  • demontarea instalaţiilor şi a echipamentelor montate aparent pe faţadele/terasa clădirii, precum şi montarea/remontarea acestora după efectuarea lucrărilor de intervenţie;  • refacerea finisajelor interioare în zonele de intervenţie;  • repararea trotuarelor de protecţie, în scopul eliminării infiltraţiilor la infrastructura clădirii;  • repararea/înlocuirea instalaţiei de distribuţie a apei reci şi/sau a colectoarelor de canalizare menajeră şi/sau pluvială;  • măsuri de reparaţii/consolidare a clădirii, acolo unde este cazul;  • crearea de facilităţi/ adaptarea infrastructurii pentru persoanele cu dizabilităţi (rampe de acces) și alte măsuri suplimentare de dezvoltare durabilă;  • lucrări de recompartimentare interioară;  • procurarea şi montarea lifturilor în cadrul unei clădiri prevăzute din proiectare cu lifturi (care are casa liftului, dar care nu are montate lifturile respective) sau în cazuri argumentate tehnic și funcțional-arhitectural;  • lucrări specifice din categoria lucrărilor necesare obținerii avizului ISU sau lucrări aferente cerințelor fundamentale de securitate la incendiu conform Legii nr. 10/1995 privind calitatea în construcții, republicată;  • reabilitarea/ modernizarea instalației electrice de forță, înlocuirea circuitelor electrice deteriorate sau subdimensionate;  • lucrări de înlocuire a tâmplăriei interioare (uși de acces și ferestre).  Se cuprind cheltuielile pentru procurarea de bunuri care, conform legii, intră în categoria mijloacelor fixe și/sau a obiectelor de inventar și sunt necesare implementarii proiectului şi respectă prevederile contractului de finanţare.  Se cuprind cheltuielile cu achiziționarea activelor necorporale: drepturi referitoare la brevete, licențe, know-how sau cunoștințe tehnice nebrevetate.    **CAP. 5 Alte cheltuieli**  **5.1. Organizare de şantier**  5.1.1. Lucrări de construcţii şi instalaţii aferente organizării de şantier  Cheltuieli aferente realizării unor construcții provizorii sau amenajări în construcții existente, precum și cheltuieli de desființare a organizării de şantier:   * vestiare/barăci/spații de lucru pentru personalul din șantier, * platforme tehnologice/dezafectarea platformelor tehnologice, * grupuri sanitare, * rampe de spălare auto, * depozite pentru materiale, * fundații pentru macarale, * reţele electrice de iluminat şi forţă, * căi de acces, * branșamente/racorduri la utilităţi, * împrejmuiri, * panouri de prezentare, * pichete de incendiu, * cheltuieli pentru desfiinţarea organizării de şantier, inclusiv cheltuielile necesare readucerii terenurilor ocupate la starea lor inițială, la terminarea execuției lucrărilor de investiții, cu excepția cheltuielilor aferente pct. 1.2. “Amenajări pentru protecţia mediului şi aducerea la starea iniţială”,cheltuielile aferente construcțiilor provizorii pentru protecția civilă.   **5.1.2. Cheltuieli conexe organizării de şantier**  Se cuprind cheltuielile pentru închirierii de vestiare/baraci/spatii de lucru pentru personalul din șantier, grupuri sanitare.  **5.3. Cheltuieli diverse şi neprevăzute**  Cheltuielile diverse și neprevăzute vor fi folosite în conformitate cu legislația în domeniul achizițiilor publice ce face referire la modificările contractuale apărute în timpul execuției.  Se consideră eligibile dacă sunt detaliate corespunzător prin documente justificative şi doar în limita a 10% din valoarea eligibilă a cheltuielilor eligibile cuprinse la capitolele/ subcapitolele: 1.2 - Amenajare teren, 1.3 - Amenajare pentru protecția mediului, 1.4 - Relocare utilități, 2 – Asigurare utilitati, 4 - Cheltuieli pentru investiția de bază.  Cheltuielile diverse şi neprevăzute vor fi folosite în conformitate cu legislaţia în domeniul achiziţiilor publice ce face referire la modificările contractuale apărute în timpul execuţiei  **Cap. 6 Cheltuieli pentru probe tehnologice și teste**  **B COSTURI INDIRECTE**  Cheltuieli aferente costurilor indirecte sunt eligibile, cumulat, în limita **a 3 %** din valoarea cheltuielilor eligibile aferente costurilor directe și pot cuprinde, după cum urmează:  **CAP. 3 Cheltuieli pentru proiectare şi asistenţă tehnică**  **3.1. Studii de teren**  Se cuprind cheltuielile pentru:  3.1.1 studii de teren: studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiţie;  3.1.2 raport privind impactul asupra mediului;  3.1.3. studii de specialitate necesare în funcţie de specificul investiţiei (de exemplu documentația privind imunizarea la schimbările climatice, etc).   * 1. **Documentaţii-suport şi cheltuieli pentru obţinerea de avize, acorduri şi autorizaţii**   Se includ cheltuielile efectuate pentru:  - expertizare tehnică a construcțiilor existente, a structurilor și/sau, după caz, a proiectelor tehnice, inclusiv întocmirea de către expertul tehnic a raportului de expertiză;  - certificarea performanței energetice și auditul energetic al clădirilor (inclusiv certificat de performantaţă energetică a clădirii la finalizarea lucrărilor);  - documentaţie de avizare a lucrărilor de intervenţii și deviz general,  - proiect tehnic, detalii de execuţie actualizatre deviz general la faza PT;  - verificarea tehnică de calitate a proiectului tehnic și a detaliilor de execuție;  - documentaţii tehnice necesare în vederea obţinerii acordurilor, avizelor şi autorizaţiilor aferente obiectivului de investiție (documentații ce stau la baza emiterii avizelor și acordurilor impuse prin certificatul de urbanism, documentaţii urbanistice, studii de impact, studii/expertize de amplasament, studii de specialitate necesare în funcție de specificul investiției).  **3.3. Expertiza tehnică**  Se cuprind cheltuielile pentru expertizarea tehnică a construcţiilor existente, a structurilor şi/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică.  3.4 Certificarea performanței energetice  **3.5. Proiectare**  Se includ cheltuielile pentru elaborarea tuturor fazelor de proiectare aferente obiectivului de investiţie:  3.5.1.Tema de proiectare  3.5.3. SF/Documentație pentru avizarea lucrărilor de intervenții  3.5.4.Documentaţiile tehnice necesare în vederea obţinerii avizelor/acordurilor/autorizaţiilor  3.5.5. Verificarea tehnică de calitate a proiectarii  3.5.6. Proiect tehnic şi detalii de execuţie.  **3.6. Organizare procedurilor de achiziție**  Se includ cheltuielile efectuate, după caz, pentru serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică.  **3.7. Consultanţă**  Se includ cheltuielile efectuate, după caz, pentru:   * + - 1. plata serviciilor de consultanţă la elaborarea cererii de finantare si a tuturor studiilor necesare intocmirii acesteia;       2. plata serviciilor de consultanţă în domeniul managementului execuţiei investiţiei       3. serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică, dacă este cazul   **3.8. Asistenţă tehnică**  **5.2. Comisioane, cote si taxe**  Se cuprind, după caz:  - cota aferentă Inspectoratului de Stat în Construcţii, calculată potrivit prevederilor Legii nr. 10/1995 privind calitatea în construcţii, republicată;  - cota aferentă Inspectoratului de Stat în Construcţii, calculată potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;  - cota aferentă Casei Sociale a Constructorilor - CSC, în aplicarea prevederilor Legii nr. 215/1997 privind Casa Socială a Constructorilor;  - taxe pentru eliberarea certificatului de urbanism și a autorizaţiei de construire/ desfiinţare/ organizare de șantier.  **Cap. 5.4 Cheltuieli pentru comunicare și vizibilitate**  Cheltuieli cu activitățile obligatorii de comunicare și vizibilitate aferente proiectului sunt eligibile în conformitate cu prevederile Ghidului de Identitate Vizuală „Vizibilitate, transparență și comunicare în perioada de programare 2021—2027.  **Cheltuieli neeligibile**  Cheltuielile prevăzute la art. 10 din **HG. nr. 873/2022** pentru stabilirea cadrului legal privind eligibilitatea cheltuielilor efectuate de beneficiar în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, respectiv:   * cheltuielile prevăzute la art. 64 din Regulamentul (UE) 2021/1060; * cheltuielile efectuate în sprijinul relocării potrivit art. 66 din Regulamentul (UE) 2021/1060; * cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058; * achiziţia de echipamente şi autovehicule sau mijloace de transport second-hand; * amenzi, penalităţi, cheltuieli de judecată şi cheltuieli de arbitraj; * cheltuielile efectuate peste plafoanele specifice stabilite prin ghidul solicitantului; * cheltuielile excluse de la finanţare, în aplicarea prevederilor art. 2 alin. (1) lit. f); * cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) nr. 2021/1060, cu excepția situațiilor reglementate la art. 20 alin. (1) lit. b) din Regulamentul (UE) nr. 2021/1060; * cheltuielile aferente operațiunilor care fac obiectul uneia dintre situațiile prevăzute la art. 65 din Regulamentul (UE) 2021/1060, care afectează caracterul lor durabil.   **Alte cheltuieli neeligibile:**   * costuri operaţionale, de funcționare, de testare și întreținere a obiectivelor finanțate prin proiect; * cheltuieli financiare, respectiv prime de asigurare, taxe, comisioane, rate și dobânzi aferente creditelor; * contribuția în natură; * amortizarea; * cheltuielile cu leasingul. |

## **5. COMPLETAREA CERERILOR DE FINANȚARE**

## **5.1. Completarea formularului cererii**

|  |
| --- |
| Solicitantul are obligația de a completa cererea de finanțare cu toate informațiile necesare. Solicitantul are obligația de a anexa la cererea de finanțare toate documentele justificative, documentele suport și anexele prevăzute în Ghidul Solicitantului, necesare pentru etapa de evaluare tehnico-financiară a proiectului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în orice etapă de evaluare, selecție și contractare.  Cererea de finanțare se semnează de către reprezentantul legal al solicitantului de finanțare/persoana împuternicită. |

### 5.1.1. Limba utilizată în completarea cererii de finanțare

|  |
| --- |
| Cererea de finanțare și anexele acesteia trebuie să fie completate în limba română.  Orice alte documentele redactate în altă limbă vor fi însoțite, în mod obligatoriu, de traducere legalizată sau autorizată. |

### 5.1.2. Completarea și justificarea bugetului cererii de finanțare

|  |
| --- |
| Solicitantul are obligația de a asigura fonduri suficiente și realiste în bugetul proiectului, precum și termene realiste pentru realizarea activităților, cu încadrarea în limitele maxime prevăzute pentru bugetul sau după caz durata maximă de implementare a proiectului.  Pentru fundamentarea stabilirii costului proiectului solicitantul va anexa la depunerea cererii de finanțare Nota asumată de proiectant din care să rezulte bazele stabilirii costului proiectului propus, însoțită de o minimă documentație justificativă (minim 2 oferte, antemasurători cu calcule globale/detaliate, etc)  De asemenea, se vor depune oferte de preț, minim 2, pentru echipamente/ dotări/ servicii și, respectiv, oferte sau baze de pret pentru lucrări (acestea din urma, care sa fie livrabile, în cazul solicitării venite de la evaluatorii tehnic/ financiar)  Solicitantul va întocmi bugetul respectând prevederile Hotărârii Guvernului nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.  Solicitantul va corela Bugetul cu obiectivele proiectului, activitățile prevăzute, resursele alocate/estimate, cu calendarul achizițiilor publice, cu calendarul de realizare și se va asigura că toate cheltuielile sunt corect încadrate în categoria celor eligibile sau neeligibile.  La întocmirea bugetului, solicitantul va avea în vedere că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare |

## **5.2. Anexele obligatorii la depunerea cererii**

|  |
| --- |
| * **Declarația Unică**   Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin **declarația unică** a solicitantului care se depune odată cu cererea de finanțare, urmând ca în situația în care, după evaluarea tehnică și financiară, proiectul este propus pentru contractare, solicitantul să facă, prin documente justificative, dovada îndeplinirii condițiilor de eligibilitate prevăzute de Ghidul Solicitantului în etapa de contractare.  Prin declarația unică, emisă pe proprie răspundere, sub sancțiunea pedepselor prevăzute de legislația penală în vigoare privind falsul intelectual și falsul în declarații, solicitantul și partenerul/partenerii și liderulu de parteneriat, după caz, confirmă îndeplinirea tuturor condițiilor de eligibilitate, inclusiv a condițiilor de evitare a dublei finanțări, conflictelor de interese, situație de întreprindere în dificultate/faliment, ajutor de stat, eligibilitate TVA, plata datoriilor la zi față de bugetul public, precum și pentru a face dovada altor condiții de eligibilitate ale solicitantului și/sau ale partenerului și liderului de parteneriat și ale proiectului prevăzute în Ghidul Solicitantului.  Aplicația MySMIS2021/SMIS2021+ va genera declarația unică, care va fi completată de solicitant și va fi semnată cu semnătură electronică extinsă de către reprezentantul legal al acestuia  În cazul proiectelor implementate în parteneriat, fiecare partener va completa declarația unică, care va fi semnată cu semnătură electronică extinsă de către reprezentantul legal al partenerului sau împuternicitul acestuia.  În cazul proiectelor implementate în parteneriat, declarația unică pentru liderul de parteneriat va fi generată de sistemul informatic doar după ce declarațiile unice ale partenerilor au fost completate și semnate electronic de către reprezentanții legali ai acestora.  Solicitantul va declara de asemenea pe propria răspundere, odată cu întocmirea declarației unice că deține/sau după caz urmează să dețină, până la semnarea contractului de finanțare, dreptul de proprietate, fără sarcini, sau alte drepturi reale asupra bunurilor imobile care fac obiectul cererii de finanțare. Documentele de proprietate, respectiv documentele care dovedesc drepturile reale, după caz, asupra bunurilor imobile sunt depuse de către solicitant, în condițiile prevăzute în Ghidul Solicitantului, nu mai târziu de data încheierii contractului de finanțare.  Declarația Unică va conține prevederi referitoare la respectarea principiului de „a nu prejudicia în mod semnificativ” DNSH („Do No Significant Harm”) si se va anexa ca document probator Declarația privind respectarea principiului DNSH ce are incluse măsurile din analiza DNSH – anexă a Programului Regional Sud Muntenia 2021-2027, iar Solicitantul își asumă atât respectarea cât și modalitatea de îndeplinire a cerințelor și măsurilor prevăzute pentru obiectivele de mediu.  Declarația Unică va conține prevederi referitoare la Consimțământul Solicitantului privind prelucrarea datelor cu caracter persona   * **Acordul privind implementarea în parteneriat a proiectului, dacă este cazul**   În cazul proiectelor implementate în parteneriat se va anexa acordul privind implementarea proiectului în parteneriat, încheiată între parteneri, conform modelului Acordului de parteneriat din anexa la prezentul ghid.   * **Devizul general pentru proiectele de lucrări în conformitate cu legislația în vigoare aplicabilă**   Dacă este cazul, se va anexa un deviz general centralizator al componentelor cererii de finanțare însoțit de devize defalcate pe fiecare componentă în parte**.**  Devizul general trebuie să prezinte data elaborării/actualizării, să fie semnat de catre elaboratorul proiectului tehnic și de reprezentantul legal al solicitantului sau de o persoană împuternicită special în acest sens.  In cazul în care, în cadrul proiectului, există atât lucrări eligibile cât și lucrări neeligibile, acestea se vor detalia separat în cadrul bugetului cererii de finantare, pe baza devizului general.  În plus, se vor anexa la cererea de finanțare devize pe obiecte și liste cu cantitațile de lucrari, defalcate pe cele două tipuri de cheltuieli, eligibile si neeligibile, corelate cu devizul general.   * **Expertiza tehnică a clădirii** (pentru fiecare componentă/clădire în parte)   Expertiza tehnică va confirma că imobilul nu este încadrat în clasa I de risc seismic, respectiv clădiri cu risc ridicat de prăbuşire, în clasa II de risc seismic, respectiv clădiri care, sub efectul cutremurului, pot suferi degradări structurale majore şi, în plus, că nu se află în curs de execuţie lucrări de intervenţie pentru creşterea nivelului de siguranţă la acţiuni seismice a construcţiei existente.   * **Raportul de audit energetic, inclusiv fişa de analiză termică şi energetică a clădirii, respectiv certificatul de performanţă energetică (pentru fiecare componentă/ clădire în parte).**   Sunt elaborate conform legislaţiei în vigoare.   * **Documentația tehnico-economică - faza PT + DDE** (elaborată la nivel de proiect sau pentru fiecare componentă în parte din cadrul proiectului, inclusiv, dacă e cazul, pentru clădiri existente care nu reprezintă componente în cadrul proiectului și pentru clădiri noi vizate de proiect) * **Documentația privind imunizarea la schimbările climatice.**   Documentația privind imunizarea la schimbările climatice va respecta metodologia de întocmire conform ghidului elaborat de MIPE, iar concluziile documentației se vor regăsi în documentația tehnică și în cererea de finanțare.  Informațiile privind respectarea și modalitatea de îndeplinire a cerințelor și măsurilor prevăzute pentru obiectivele de mediu vor fi corelate în cererea de finanțare, documentația tehnică, și Declarația DNSH precum și documentația privind imunizarea la schimbările climatice.   * **Certificatul de urbanism și, dacă e cazul, Autorizația de construire (emis/ă la nivel de proiect sau pentru fiecare componentă în parte din cadrul proiectului)**   Certificatul de urbanism anexat la cererea de finanţare trebuie să fie cel eliberat în vederea obţinerii autorizaţiei de construire pentru proiectul aferent cererii de finanțare depuse și trebuie să fie valabil la data depunerii cererii de finanţare. În caz contrar, cererea de finanţare va fi respinsă ca neconformă administrativ.  Sigura excepție permisă cu privire la termenul de valabilitate a certificatului de urbanism la data depunerii cererii de finanțare este anexarea, inclusiv, a autorizației de construire eliberate în vederea realizării investiției aferente proiectului în termen de valabilitate   * **Decizia autoritatii competente pentru protecția mediului privind evaluarea impactului asupra mediului**, (în conformitate cu prevederile Legii nr. 292/ 2018 privind evaluarea impactului anumitor proiecte publice şi private asupra mediului sau **Clasarea notificarii** * **Hotărârea/ decizia (Hotărârile/ Deciziile partenerilor) de aprobare a documentaţiei tehnico-economice faza PT şi a indicatorilor tehnico-economici, inclusiv anexa privind descrierea sumară a investiţiei propuse a fi realizată prin proiect** * **Lista de echipamente și/sau lucrări și/sau servicii cu încadrarea acestora pe secțiunea de cheltuieli eligibile /ne-eligibile** * **Nota de fundamentare a rezonabilității costurilor proiectului propus**   Nota însoțită de documentele justificative (inclusiv ofertele de pret, liste de cantități etc) se depun sub semnatura electronică extinsă pentru asumarea conformității cu orginalul a acestora.   * **Avizul Ministerului Culturii sau a structurilor deconcentrate ale acestuia, prin care se avizează, din punct de vedere estetic şi arhitectural, măsurile/ lucrările de intervenţie, conform soluției tehnice propuse prin PT, în cazul în care cladirea este amplasată într-o zonă de protecţie a monumentelor istorice şi/sau într-o zonă construită protejată aprobată potrivit legii.** * **Extras din Cartea tehnică a clădirii sau fișa tehnică a acesteia, sau procesul verbal de recepție la terminarea lucrărilor sau orice alt document suport din care să rezulte faptul că respectiva clădire a fost construită (are lucrările finalizate din punct de vedere fizic) înainte de anul 2000.** * **Macheta privind analiza și previziunea financiară**   Macheta de analiză și previziune financiară va fi completată cu informaţiile relevante aferente respectivului apel de proiecte şi anexată la cererea de finanţare. |

## **5.3. Anexele obligatorii la momentul contractării**

|  |
| --- |
| ***În etapa de contractare, în condițiile din Ghidul Solicitantului, solicitanților li se solicita să facă dovada celor declarate prin declarația unică, respectiv să prezinte documentele justificative prin care fac dovada îndeplinirii tuturor condițiilor de eligibilitate.***   * Ordinul/ Decizia/ Hotărârea de aprobare a proiectului (cererii de finanţare) şi a cheltuielilor aferente, în conformitate cu ultima forma a bugetului rezultat în urma etapei de evaluare și selecție. * *în cazul Autorităților publice centrale:* Ordin /decizie/ hotărâre de aprobare a proiectului şi a cheltuielilor legate de proiect * *în cazul Autorităților și instituțiilor publice locale***:** Hotărârea Consiliului local/ Consiliului Judeţean de aprobare a proiectului și a cheltuielilor legate de proiect   Pentru proiectele de investiţii pentru care *execuţia de lucrări a fost demarată, însă proiectele nu au fost încheiate în mod fizic sau financiar înainte de depunerea cererii de finanțare*, Ordinul/ Decizia/ Hotărârea de aprobare a bugetului proiectului va cuprinde inclusiv identificarea şi asumarea suportării din bugetul propriu a corecţiilor ce pot fi identificate în procedura de verificare a achiziţiei.   * **Documente de proprietate**   ***În cazul in care nu a fost depusa Autorizatia de construire***  Se vor transmite extrase de carte funciară pentru informare, aferente imobilului/imobilelor vizate în cadrul investiției, actualizate cu, cel mult, 30 de zile înainte (inclusiv a tabelului centralizator cu nr. cadastrale, obiective de investiție și suprafețe aferente, plan de amplasament vizat OCPI în care să fie evidențiate nr cadastrale, plan al situației propuse pentru realizarea investiției).  **a. Pentru dovedirea dreptului de proprietate publică asupra imobilelor**  1. Extras de carte funciară din care să rezulte intabularea, emis cu, cel mult, 30 de zile  calendaristice înainte de data depunerii proiectului.   1. Plan de amplasament vizat de OCPI pentru imobilul/ imobilele pe care se propune a se realiza investiţia în cadrul proiectului, plan în care să fie evidențiate numerele cadastrale. 2. Tabel centralizator cu nr. cadastrale, obiectivele de investiție care se realizează în cadrul acestora, precum și suprafețele aferente (model anexat prezentului ghid).   sau  (dacă e cazul) Documente referitoare la construcțiile imobilelor, emise și asumate de structuri MAI/structuri militare, precum: planuri de situație, extras din fișa tehnică/inventariere a construcției (după desecretizarea și eliminarea datelor ce conferă acestora caracter clasificat).   1. **Pentru dovedirea dreptului de administrare a imobilului aflat în proprietate publică** 2. Actul normativ/administrativ care să demonstreze că solicitantul este administratorul legal al imobilului proprietate publică asupra căruia se realizează investiţia (care acoperă o perioadă corespunzătoare celei menționate la secțiunea 4.1 din prezentul document). 3. Extras de carte funciară din care să rezulte intabularea, emis cu, cel mult, 30 de zile calendaristice înainte de data depunerii proiectului. 4. Plan de amplasament vizat de OCPI pentru imobilul/ imobilele pe care se propune a se realiza investiţia în cadrul proiectului, plan în care să fie evidențiate numerele cadastrale. 5. Tabel centralizator cu nr. cadastrale, obiectivele de investiție care se realizează în cadrul acestora, precum și suprafețele aferente (model anexat prezentului ghid).  * **Modificări asupra devizului general**, inclusiv devizul centralizator al componentelor din cererea de finanțare, dacă e cazul, în conformitate cu ultima forma a bugetului rezultat în urma etapei de evaluare și selecție, actualizat * Fişă de fundamentare a proiectului propus la finanţare/finanţat din fonduri europene, în conformitate cu HG. nr.829/2022. * Documentele privind echipa de implementare a proiectului * **Hotărârea de aprobare a proiectului**, în conformitate de ultima forma de buget rezultată în urma evaluarării tehnice și finanaciare.   AM PR Sud-Muntenia poate solicita și alte documente considerate necesare în procesul de evaluare, selecție și contractare. |

## **6. PROCESUL DE EVALUARE, SELECȚIE ȘI CONTRACTARE A PROIECTELOR**

## **6.1. Conformitate administrative**

## 

|  |
| --- |
| Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin **declarația unică** a solicitantului care se depune odată cu cererea de finanțare, urmând ca în situația în care, după evaluarea tehnică și financiară, proiectul este propus pentru contractare, solicitantul să facă, prin documente justificative, dovada îndeplinirii condițiilor de eligibilitate prevăzute de Ghidul Solicitantului în etapa de contractare.  Odată cu generarea și semnarea declarației unice, solicitantului i se va aduce la cunoștință, în mod automat, prin sistemul informatic MySMIS 2021/SMIS2021+ că, în etapa de contractare, are obligația de a face dovada celor declarate.  Verificarea conformității administrative este complet digitalizată, respectiv este realizată în mod automat prin sistemul informatic MySMIS 2021, pe baza declarației unice generată de sistemul informatic MySMIS 2021.  După verificarea conformității administrative, sistemul informatic MySMIS 2021 va informa solicitantul sau, după caz, liderul de parteneriat, cu privire la trecerea proiectului în etapa de evaluare tehnică și financiară, prin emiterea, în mod automat, a unei notificări prin intermediul aplicației.  În cazul în care sistemul informatic MySMIS 2021 emite o notificare de neconformitate, nu va fi demarată etapa de evaluare. |

## **6.2. Evaluarea tehnică și financiară**

|  |
| --- |
| Evaluarea tehnică și financiară se realizează de către comisiile de evaluare stabilite la nivelul autorității de management.  Pe parcursul procesului de evaluare tehnică și financiară, comisia de evaluare poate solicita clarificări, cu condiția ca, prin clarificările solicitate, să nu încalce principiul tratamentului egal și nediscriminarea.  Pe parcursul procesului de evaluare tehnică și financiară, comisia de evaluare poate solicita clarificări.  Nu sunt impuse limitări în ceea ce privește numărul de clarificări, iar termenul de răspuns va fi raportat la complexitatea acestora.  În lipsa unor răspunsuri la clarificări, autoritatea de management va lua decizia de selectare sau respingere a proiectelor în vederea finanțării pe baza informațiilor existente.  În cadrul prezentului apel de proiecte este stabilit un prag de calitate de **50 puncte** și un prag de excelență de minim **70 de puncte.**  Proiectele care nu îndeplinesc cerințele pragului de calitate sunt excluse de la finanțare.  Pentru proiectele care întrunesc condițiile pragului de excelență se va demara etapa de contractare, proiectele urmând a fi contractate în ordinea descrescătoare a punctajelor până la acoperirea alocării prezentului apel.  Grilele de evaluare tehnică și financiară se completează și se generează în sistemul informatic MySMIS2021/SMIS2021+.  Rezultatele evaluării tehnice și financiare se comunică solicitantului, indicându-se punctajul obținut și justificarea acordării respectivului punctaj, pentru fiecare criteriu în parte.  Recomandările din evaluare, inclusiv recomandările rezultate din efectuarea vizitei la fața locului, criteriile pentru care s-au obținut puncte suplimentare în procesul de evaluare și selecție (care nu au fost soluționate până în momentul contractării), precum si recomandările formulate în etapa contractuală, vor face obiectul unei anexe la contract, vor fi obligatorii și îndeplinirea lor va fi monitorizată în etapa de implementare. |

## **6.3. Renunțarea la cererea de finanțare**

|  |
| --- |
| Pe parcursul procesului de evaluare, selecție și contractare, solicitantul de finanțare are dreptul de a solicita retragerea de la finanțare a proiectului depus.  Retragerea cererii de finanțare se realizează de către reprezentantul legal al solicitantului de finanțare/persoana împuternicită a reprezentantului legal al solicitantului de finanțare, în mod expres prin mandat special/împuternicire specială la notar:  a) prin sistemul electronic MySMIS 2021/SMIS 2021;  sau  b) prin completarea Formularului de retragere de la finanțare a proiectului.  Un proiect retras de la finanțare poate fi redepus în cadrul aceluiași apel de proiecte în condițiile în care acesta este deschis, conform termenelor precizate în cadrul ghidului solicitantului de finanțare, și va fi tratat ca un proiect nou. |

## 

## **6.4. Contestații**

|  |
| --- |
| Împotriva deciziei de respingere a finanțării se poate formula contestație pe cale administrativă, la autoritatea de management, în termenul de 5 zile lucrătoare, calculat de la data de la primirii acesteia prin sistemul informatic MySMIS 2021/SMIS 20212021/SMIS2021+.  Contestația trebuie să cuprindă:  - datele de identificare ale solicitantului și cererii de finanțare: titlu, cod unic SMIS;  - datele de identificare ale reprezentantului legal al solicitantului;  - conținutul contestației;  - motivele de fapt și de drept ale contestației;  - dovezile pe care se întemeiază, dacă este cazul;  - semnătura reprezentantului legal al solicitantului/persoanei împuternicite de către reprezentantul legal al solicitantului.  Soluționarea contestației se va realiza în termen de 10 zile lucrătoare, calculat de la data înregistrării acesteia în sistemul informatic MySMIS 2021/SMIS 20212021/SMIS2021+.  Împotriva soluției stabilite prin în urma soluționării contestației se poate formula plângere, în conformitate cu prevederile Legii nr. 554/2004, cu modificările și completările ulterioare.  În cazul admiterii contestației ca rezultat al reverificării modului de îndeplinire a condițiilor de eligibilitate, autoritatea de management procedează la semnarea contractului de finanțare, având în vedere considerentele deciziei de soluționare a contestației. |

## **6.5. Contractarea proiectelor**

### 6.5.1. Stabilirea planului de monitorizare al proiectului

|  |
| --- |
| Planul de monitorizare va acoperi cel puțin:   * informații sau orientări privind stabilirea indicatorilor de etapă și a criteriilor și documentelor prin care se poate demonstra realizarea acestora în etapa de implementare a proiectului, * prevederile contractuale aplicabile indicatorilor de etapă, precum și în legătură cu importanța acestora în activitatea de monitorizare și implicațiile asociate nerespectării indicatorilor de etapă.   Planul de monitorizare a proiectului este parte integrantă a contractului de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează atingerea acestora, în vederea atingerii indicatorilor de realizare și de rezultat prevăzuți în cererea finanțare și asumați în contractul de finanțare.  Planul de monitorizare va include, de asemenea, și valorile finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază și de referință ale acestora.  Pe baza informațiilor incluse în cererea de finanțare și, dacă este cazul, a informațiilor suplimentare solicitate solicitantului, autoritatea de management verifică și validează indicatorii de etapă care vor prevăzuți în Planul de monitorizare a proiectului, în acord cu prevederile legislative aplicabile și ale instrucțiunilor și orientărilor metodologice emise de Ministerul Investițiilor și Proiectelor Europene.  Planul de monitorizare al proiectului poate face obiectul unor modificări la contractul de finanțare. |

### 6.5.2. Semnarea contractului de finanțare

|  |
| --- |
| Solicitantul va semna contractul de finanțare în termen de 5 zile lucrătoare de la data notificării acestuia de către Autoritatea de Management a Programului Regional Sud Muntenia.  În cazul în care contractul de finanțare nu poate fi semnat în termenul de 5 zile lucrătoare (fără existența unei justificări temeinice/ rezonabile), se consideră refuzul solicitantului de a semna contractul și cererea de finanțare va fi exclusă din procesul de contractare. |

### 6.5.3. Principalele prevederi ale contractelor de finanțare

|  |
| --- |
| Prin condițiile generale se definesc obiectul contractului, durata contractului şi perioada de implementare a proiectului, valoarea contractului, eligibilitatea cheltuielilor, acordarea si recuperarea prefinanțării, rambursarea/ plata cheltuielilor, drepturile și obligațiile autorității de management precum și ale beneficiarului, contractarea și cesiunea, conflictul de interese și incompatibilități, nereguli, monitorizare, forța majoră, încetarea contractului de finanțare și recuperarea sumelor plătite, soluționarea litigiilor, transparență, confidențialitate, protecția datelor cu caracter personal, publicarea datelor, corespondența, legea aplicabilă şi limba utilizată.  Dintre principalele prevederi ale contractelor de finanțare enumerăm următoarele:   * Contractul de finanțare va include măsurile și reținerile financiare pe care le poate aplica autoritatea de management pentru întârzieri și/sau nerealizări din motive imputabile solicitantului și/sau partenerilor în atingerea indicatorilor de etapă prevăzuți în Planul de monitorizare, parte a contractului de finanțare. Măsurile și reținerile financiare pentru neîndeplinirea indicatorilor de etapă se vor aplica gradual. * Valoarea eligibilă nerambursabilă a contractului de finanțare, se poate majora prin acte adiționale doar în situația unor circumstanțe de natură obiectivă, bine justificate, care nu au depins de acțiunea/inacțiunea părților contractului de finanțare și care sunt reglementate prin acte normative. * Părțile contractuale au dreptul, pe durata îndeplinirii contractului de finanțare de a conveni modificări, prin act adiţional, încheiat în aceleaşi condiţii ca şi contractul de finanțare.   AM PR Sud Muntenia monitorizează obligativitatea îndeplinirii indicatorilor, a rezultatelor, a obiectivelor, a activităților asumate de către beneficiar în cererea de finanțare și anexele aferente, precum și modul în care acesta respectă prevederile contractuale specifice operațiunii finanțate. |

### 6.5.4. Verificarea proiectului tehnic după semnarea contractului de finanțare

|  |
| --- |
| *Nu este cazul, verificarea proiectului tehnic se realizează în etapa tehnico-financiară.* |

### 6.5.5. Vizita pe teren

|  |
| --- |
| Pentru proiectele depuse în cadrul prezentului apel de proiecte se vor efectua vizite pe teren atât în etapa de contractare cât și în etapa de implementare a proiectului.  Scrisoarea de clarificări aferentă etapei tehnico-financiare va cuprinde și informațiile referitoare la efectuarea vizitei pe teren, inclusiv documentele necesare.  Vizita pe teren se va realiza în maximum 15 zile lucrătoare de la transmiterea solicitării de clarificări în MySMIS2021, cu scopul de a confrunta informațiile prezentate în cererea de finanțare și anexele acesteia cu realitatea în teren.  În perioada de monitorizare se pot efectua:   * vizite de monitorizare care pot fi vizite la fața locului, speciale de tip ad-hoc, încrucișate și ex-post, vizite pe teren la beneficiarii proiectelor, atât în perioada de implementare, cât şi post-implementare, pe durata de durabilitate a contractului de finanțare/deciziei de finanțare. |

***7.*** ***MODIFICAREA GHIDULUI SOLICITANTULUI***

## **7.1. Aspectele care pot face obiectul modificărilor prevederilor ghidului solicitantului**

|  |
| --- |
| Aspectele prevăzute în cadrul prezentului ghid se raportează la legislația în vigoare.  Modificarea prevederilor legale în vigoare poate determina AM PR Sud Muntenia să solicite documente suplimentare și/sau respectarea unor condiții suplimentare față de prevederile prezentului document, pentru conformarea cu modificările legislative intervenite.  Autoritatea de Management a Programului Regional Sud Muntenia poate emite corrigendum-uri/ instrucțiuni de modificare/ completare a prevederilor ghidului solicitantului.  În funcție de modificările intervenite, AM PR Sud Muntenia se va asigura de respectarea principiului privind tratamentul nediscriminatoriu al solicitanților la finanțare, asigurând, totodată, și transparența sistemului de evaluare, selecție și contractare prin publicarea tuturor modificărilor și condițiilor suplimentare intervenite ulterior publicării prezentului ghid.  Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid. |

## **7.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii)**

|  |
| --- |
| AM PR Sud-Muntenia poate emite unul sau mai multe corrigendum-uri de modificare/ completare a prevederilor ghidurilor, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare și contractare. |

***8. ANEXE***

|  |
| --- |
| Anexa - Declarația unica  Anexa - Cererea de finantare  Anexa - Model Acord de parteneriat  Anexa - Bugetul proiectului  Anexa - Grila de evaluare tehnică și financiară  Anexa - Contract de finantare  Anexa – Raport vizită |

1. Inclusiv în cazul unei Componente care nu adăpostește centrala termică proprie, ci are localizată/montată centrala termică proprie în cadrul altei clădiri, aceasta din urmă nefiind componentă în cadrul proiectului [↑](#footnote-ref-1)
2. Idem 15 [↑](#footnote-ref-2)
3. Conform Legii nr. 372/2005 privind performanța energetică a clădirilor, republicată, cu modificările şi completările ulterioare,”energia din surse regenerabile este energia obţinută din surse regenerabile nefosile, precum: energia eoliană, solară, aerotermală, geotermală, hidrotermală şi energia oceanelor, energia hidraulică, biomasa, gazul de fermentare a deşeurilor, denumit şi gaz de depozit, şi gazul de fermentare a nămolurilor din instalaţiile de epurare a apelor uzate şi biogaz; [↑](#footnote-ref-3)
4. Inclusiv în cazul unei Componente care nu are montate în/pe clădire sisteme alternative de producere a energiei electrice și/sau termice pentru consum propriu (inclusiv sistemele de producere a energiei utilizând surse regenerabile), ci le are localizate/montate în apropierea acesteia, cu condiția ca aceste sisteme să se afle pe imobilul (teren sau clădire – componentă sau nu în cadrul proiectului) aflat în proprietatea publică/ administrarea solicitantului. [↑](#footnote-ref-4)
5. Cheltuielile aferente lucrările de racordare/branşare/rebranșare a clădirii la sistemul centralizat de termoficare sunt eligibile până la punctele de delimitare/separare a instalațiior (locul în care intervine schimbarea proprietății asupra instalațiilor). De asemenea, este necesar Avizul tehnic de racordare/branșare/ rebranșare favorabil al furnizorului de energie termică. [↑](#footnote-ref-5)